title: Mario Scelba

text: Movimento Sociale Italiano (MSI) sai keväällä 1960 tukemaltaan Fernando Tambronin vähemmistöhallitukselta luvan järjestää kuudennen puoluekokouksensa Genovassa, huolimatta siitä että Genova oli kaupunki, jossa sodan aikana kommunistinen partisaaniliike oli ollut vahva, ja vasemmisto oli edelleen hyvin aktiivinen. Oli odotettavissa että tästä MSI:n provokaatiosta seuraisi vastatoimenpiteitä, ja niin myös tapahtui. Vasemmisto mobilisoi suuria väkijoukkoja MSI:n vastaisiin mielenosoituksiin, jotka levisivät eri puolille maata ja muttuivat pian väkivaltaisiksi mellakoiksi joista vietiin sairaalahoitoon kymmenittäin mielenosoittajia ja poliiseja. Mielenosoittajien ja poliisien yhteenotossa 7. heinäkuuta viisi mielenosoittajaa sai surmansa poliisin ja karabinieerien avattua tulen. Tilanne oli lähellä riistäytyä viranomaisten hallinasta. Kovan paineen alle joutunut Tambroni jätti 19. heinäkuuta hallituksensa eronpyynnön, ja Amintore Fanfani ryhtyi kokoamaan kolmatta hallitustaan, johon Scelba pyydettiin jälleen sisäministeriksi. Scelban mukaantulo Fanfanin hallitukseen olisi normaalitilanteessa ollut aika vaikeasti ymmärrettävissä koska Scelban näkökantaa puolueen sisäisissä keskusteluissa pidettiin Fanfanin linjan vastakohtana. Vallitsevassa tilanteessa maassa tarvittiin kuitenkin monien mielestä iso annos «scelbismiä» levottomuuksien rauhoittamiseksi. Ei ollut yllätys että tilanteen rauhoituttua Scelballe ei löytynyt paikkaa Fanfanin neljännessä hallituksessa, jonka sisäministeriksi valittiin Paolo Emilio Taviani.


title: Mario Scelba

text: Sisäministerinä Scelballa oli koko Italian sodanjälkeinen sekasorto selvitettävänään, samalla kun kylmä sota nousi uutena uhkana maalle jossa oli erittäin vahva kommunistinen liike. Uusfasistit, kommunistit ja mafia olivat Scelban pääasialliset ongelmat. Tärkeä ratkaisun avain oli hänen mielestään poliisiorganisaatioiden uudistukset. Poliisien lukumäärä oli Scelban tulessa virkaansa 30 000, hänen lähtiessään sisäministeriöstä kuusi vuotta myöhemmin heitä oli 70 000. Samanaikaisesti 8 000 poliiseina ollutta entistä partisaania oli pantu viralta. Sodanaikaisia aseita alettiin etsiä ja takavarikoida systemaattisesti. Maan hallitusta sen eri osissa edustavat, poliittisesti valitut prefektit, jotka olivat sisäministeriön alaisia, pyrittiin korvaamaan pätevillä virkamiehillä. Säädettiin laki (ns. "legge Scelba") joka kielsi kaikki yritykset (myös kehoitukset) yrittää herättää henkiin maan lakkautettu fasistipuolue.


title: Mario Scelba

text: Ensimmäisen maailmansodan viivästyttämän koulunkäyntinsä lopetettuaan Scelba muutti vuonna 1920 Roomaan opiskellakseen lakia Rooman Sapienza-yliopistossa. Opinnot rahoitettiin siten että Sturzo järjesti Scelballe sihteerin paikan vähän aikaisemmin perustamansa poliittisen puolueen Partito Popolare Italianon (PPI) kansliassa. Scelba työskenteli siellä vielä senkin jälkeen kun Sturzo jätti politiikan v. 1923, fasistien noustua valtaan, ja aina siihen asti kunnes puolueen koko johto joutui lähtemään maanpakoon v. 1926. Ennen sitä Scelba oli kuitenkin jo menestyksekkäästi vienyt opintonsa päätökseen, loppututkinnolla («laurea») 20. joulukuuta 1924, ja aloittanut asianajajan uran. Sekin ura alkoi onnekkaasti. Scelban ensimmäisiin työnantajiin kuulunut asianajaja Filippo Del Giudice joutui fasistien epäsuosioon ja katsoi parhaaksi lähteä maanpakoon, jättäen toimistonsa ja asiakkaansa Scelban hoiviin.


title: Mario Scelba

text:
Pääministerinä Scelban ensimmäinen päätös oli että hän myös hoitaa sisäministerin tehtävät voidakseen helpommin valvoa ja edelleen kehittää siinä virassa aikaisemmin aloittamiaan uudistuksia. Kansainvälisellä tasolla hän ajoi päättäväisesti De Gasperilta perimänsä Triesten ongelman ratkaisemista, päämäränä Triesten kaupungin palauttaminen Italian alaisuuteen. Tästä allekirjoitettiin neljän valtion sopimus Lontoossa 5. lokakuuta 1954, jonka mukaan ns. vyöhyke A eli Triesten maakunta liitettiin pysyvästi Italiaan 26. lokakuuta.
Toinen Scelban pääministerikauden tärkeä linja oli se joka oli jo Ranskan ulkoministerin Robert Schumanin aloitteesta 1951 luonut Euroopan hiili- ja teräsyhteisön, johon myös Italia oli liittynyt ja joka aloitti toimintansa 1953. Italia isännöi Messinan kokousta 1955, johon osallistuivat yhteisön kuusi jäsenmaata. Messinassa päästiin yhteisymmärrykseen siitä miten toimintaa jatkettaisiin ja laajennettaisiin. Kun ratkaiseva askel otettiin, allekirjoittamalla Rooman sopimus 1957, Scelban aika pääministerinä oli kuitenkin jo päättynyt, ja se päättyi aika odottamattomalla tavalla.


title: Mario Scelba

text: De Gasperin valtakausi päättyi kun hänen kahdeksas hallituksensa 21. heinäkuuta 1953 hävisi parlamentin luottamusäänestyksen, vain viisi päivää muodostamisensa jälkeen. Scelba ei ollut tässä hallituksessa mukana, eikä myöskään seuraavassa, Giuseppe Pellan muodostamassa vähemmistöhallituksessa. Pellan hallitus kesti 155 päivää. Kun sitä seurannut Amintore Fanfanin ensimmäinen hallitus vain 22 päivää virassa oltuaan kärsi saman kohtalon kuin De Gasperin kahdeksas, presidentti Luigi Einaudi antoi Scelballe tehtäväksi hallituksen muodostamisen. Scelba muodosti kolmen puolueen hallituksen, johon kristillisdemokraattien lisäksi kuuluivat PSDI ja PLI. Scelban hallitusta tuki myös sen ulkopuolelle jättäytynyt PRI


title: Mario Scelba

text: Sen jälkeen kun Scelban viimeinen kausi sisäministerinä päättyi, helmikuussa 1962, häntä ei enää otettu mukaan Italian hallituksiin. Tärkein syy tähän lienee ollut hänen vastustuksensa kristillisdemokraattien asteettain lisääntyvään yhteistyöhön vasemmistopuolueiden kanssa. Tätä yhteistyölinjaa puolueessa edustavan ryhmän (ns. "dorotèi") vastapainoksi Scelba perusti oman keskustalaisen ryhmän, "Centrismo popolare", joka vuosina 1962–1966 julkaisi viikottain ilmestyvää poliittista aikakauslehteä nimeltä "Il Centro". Tämä ryhmä edusti puolueessa perinteellistä Sturzon ja De Gasperin linjaa, ja ilmoitti joulukuussa 1963 että siihen kuuluvat puolueen jäsenet eivät aikoneet äänestää Aldo Moron ensimmäisen hallituksen luottamuksesta parlamentissa. Ensimmäisen kerran puolueen historiassa osa siitä ei julkisesti tukenut omaa pääministeriehdokastaan, ja kaikki tämän ryhmän jäsenet jätettiin myös muodollisella päätöksellä hallituksen ulkopuolelle. Scelballa ei näin ollen ollut mitään mahdollisuutta saada ministerin salkkua, eikä hän saanut puolueessa mitään muutakaan uutta tehtävää ennen kuin keskustalainen oppositioryhmä vuonna 1966 lopetti sisäisen vastarinnan puolueen päälinjaa vastaan. Tämä päätös mahdollisti Scelban valitsemisen Euroopan parlamentin puhemieheksi vuonna 1969. Istuttuaan kaksi vuosikymmentä Italian parlamentissa Scelba asettui vuoden 1968 vaaleissa ehdokkaaksi senaattiin, mihin hänet myös valittiin Sisilian Acirealen vaalipiirin edustajana, samoin kuin 1972 ja 1976. Viimeisen kautensa senaattorina 1979-1983 hän edusti syntymäkuntansa Caltagironen vaalipiiriä. Hän ilmoitti kirjeitse huhtikuussa 1983 puolueen pääsihteeri Ciriaco De Mitalle että ei enää asettuisi ehdokkaaksi saman vuoden heinäkuussa pidetyissä vaaleissa.


title: Mario Scelba

text: Puoluejohtaja De Gasperin kuolema elokuussa 1954, avasi kentän kristillisdemokraattisen puolueen sisäiselle valtataistelulle. Vuoden 1955 suuri tapahtuma Italian sisäpolitiikassa oli uuden presidentin valinta. Kristillisdemokraattien puoluejohdon ehdokas, senaatin puhemies Cesare Merzagora kohtasi suurta puolueen sisäistä vastustusta, ja presidentiksi valittiin lopulta 67-vuotias Giovanni Gronchi, politiikan veteraani joka oli ollut paikalla jo Sturzon perustaessa PPI-puolueen 1919. Häntä tukivat myös sosialistit ja kommunistit. Tämä vasemmalta tullut tuki johtui siitä että Gronchi oli avoin laajennetulle yhteistyölle siihen suuntaan. Politiikan keskikentälle itsensä vankasti asettanut pääministeri Scelba joutui vaikeaan tilanteeseen. Protokollan mukaan uuden presidentin astuessa virkaan, pääministeri jättää hänelle hallituksensa muodollisen eronpyynnön, jonka presidentti yhtä muodollisesti hylkää, jos ei ole ilmiselvää että hallituksella ei ole enemmistön tukea parlamentissa. Scelba toimi odotusten mukaisesti, mutta presidentiltä ei kuitenkaan tullut odotettua vastausta, itse asiassa ei tullut mitään vastausta, mikä laukaisi todellisen hallituskriisin. Scelban yritys avata täysin lukkiutunut tilanne uusimalla hallitusta epäonnistui, mihin vaikutti ratkaisevasti hänen oman puoluejohtonsa ehdoton vaatimus että PRI olisi otettava mukaan uuteen hallitukseen. PRI:n vaatimuksena kuitenkin oli jokin tärkeimmistä ministerin salkuista, mihin Scelba ei nähnyt mitään mahdollisuutta suostua. PRI:n tästä syystä ilmoitettua että puolue aikoi jäädä uuden hallituksen ulkopuolelle, Scelba luovutti pelin ja erosi 6. heinäkuuta 1955, oltuaan pääministerinä lähes 17 kuukautta.


title: Mario Scelba

text: Mario Scelban syntymäpaikka Granieri on muutaman sadan asukkaan taajama Sisilian Caltagironen kunnassa. Kuuden lapsen perheen isä, Gaetano Scelba, oli ammatiltaan suurmaanomistajan tilanhoitaja, ja äiti Maria Gambino ajan tapojen mukaan kotirouva. Gaetano Scelba oli hyvin aktiivinen katolilainen ja hänen toimintansa kirkollisissa yhteyksissä johti tuttavuuten henkilön kanssa josta tuli tärkeä vaikuttaja Mario Scelban tulevaisuuteen. Tämä henkilö oli Catanian maakunnan hallinon kirkollisista asioista vastaava Luigi Sturzo, josta myöhemmin tuli yksi Italian kristillisdemokraattisen puolueen perustajahahmoista. Scelban lahjakkuuden ja opintohalut merkille pannut Sturzo huolehti siitä että hän sai jatkaa lukiossa, koska perheen omat varat eivät olisi siihen riittäneet.


title: Mario Scelba

text: Mario Scelba (5. syyskuuta 1901, Caltagirone – 29. lokakuuta 1991, Rooma) oli italialainen poliitikko. Hän toimi Italian pääministerinä vuosina 1954–1955 ja Euroopan parlamentin puhemiehenä vuosina 1969–1971. Hän edusti kristillisdemokraattista puoluetta (Democrazia Cristiana).


title: Mario Scelba

text: Asianajajana toimiessaan Scelba ystävystyi 1920-luvun loppuvuosina Alcide De Gasperin kanssa. De Gasperi oli laskettu ehdonalaiseen vapauteen heinäkuussa 1928, vietettyään 16 kuukautta Regina Coeli-vankilassa fasismin vastaisesta toiminnasta tuomittuna. Scelbasta tuli pian yksi De Gasperin ehdokkaista hänen suunnittelemansa uuden kristillisemokraattisen puolueen johtoon. Sodan päätyttyä Scelba valittiin posti- ja televiestinnästä vastaavaksi ministeriksi Ferruccio Parrin 21. kesäkuuta 1945 muodostettuun hallitukseen ja sen jälkeen 10. joulukuuta samana vuonna De Gasperin ensimmäiseen hallitukseen joka oli samalla Italian kuningaskunnan viimeinen.


title: Michael Mageau

text: Tajuissaan pysytellyt Mageau onnistui laittamaan auton vilkkuvalot päälle, ja hälyttämään apua. Poliisin saapuminen ei ehtinyt pelastaa Ferriniä, joka menehtyi matkalla sairaalaan. Teosta epäiltiin aluksi hänen aviomiestään Deania, jolla kuitenkin oli alibi. Myös Ferrinin aikaisempaa aviomiestä kuulusteltiin, mutta hänet todettiin syyttömäksi.


title: Myron Floren

text: Floren kärsi lievästä sydänkohtauksesta vuonna 1998. Hoidon yhteydessä hänellä todettiin myös paksusuolen syöpä, joka leikattiin. Hän palasi joksikin aikaa muusikoksi, mutta hänen terveytensä alkoi kuitenkin heikentyä. Floren oli aktiivinen muusikko viimeisiin elinkuukausiinsa saakka. Hän kuoli syöpään heinäkuussa 2005. Florenia on kuvailtu tavoiltaan vaatimattomaksi ja hiljaiseksi henkilöksi. Hänellä oli Berdyne-vaimonsa kanssa viisi tytärtä.


title: Francisco Franco

text: Franco kuoli 20. marraskuuta 1975, samana päivänä kuin Falangipuolueen perustaja José Antonio Primo de Rivera, falangien marttyyri ja vuosien 1923–1930 diktaattori Miguel Primo de Riveran poika. Uskotaan, että Franco oli määrännyt lääkärit pitämään hänet hengissä tähän määrättyyn symboliseen päivään asti. Francon lähestyvä kuolema oli uutisaiheena useita viikkoja myös ulkomaisissa tiedotusvälineissä. Francon kuoleman jälkeen Yhdysvaltain entinen presidentti Richard Nixon ylisti häntä Yhdysvaltain hyväksi ystäväksi. Ulkomaiden osanotto varsinaisiin hautajaisiin jäi Espanjan eristyneestä asemasta johtuen vähäiseksi. Chilen Augusto Pinochet, Bolivian Hugo Banzer, Monacon ruhtinas Rainier ja Jordanian kuningas Hussein olivat harvoja paikalle saapuneita valtionpäämiehiä.


title: Facel

text: Nobel-palkittu kirjailija Albert Camus kuoli 4. tammikuuta 1960 paluumatkalla uudenvuoden vietosta huvilaltaan Lourmarinissa Vauclusessa takaisin Pariisiin, kun hänen kustantajansa Gaston Gallimardin serkun Michel Gallimardin omistamasta ja ohjaamasta Facel Vega FV3B-loistoautosta räjähti vasen takarengas arviolta 150–180 km/h vauhdissa Fontainebleaun eteläpuolella Villeblevinin kylän alueella, auto lähti kuljettajansa hallinnasta, ja törmäsi tien vieren plataanipuuhun. Edessä törmäyskohdassa istunut Camus, jonka oli alun perin ollut tarkoitus tehdä paluumatka junalla, mutta joka flunssansa vuoksi valitsikin kyydin hyvän ystävänsä autossa, sai surmansa välittömästi, ja Michel Gallimard menehtyi vammoihinsa sairaalassa muutama päivä onnettomuuden jälkeen. Puun keskeltä halkaiseman loistoauton takapenkillä matkanneet Gallimardin vaimo Jeanne ja tytär sen sijaan selvisivät onnettomuudesta hengissä.


title: Miguel Ferrer

text: Miguel Ferrer kuoli tammikuussa 2017 kurkkusyöpään kotonaan Los Angelesissa. Hän oli kuollessaan 61-vuotias. Hän näytteli "Twin Peaksin" kolmannella tuotantokaudella mutta ehti kuolla ennen jaksojen julkaisua. "Twin Peaksin" kolmannen tuotantokauden kolmas jakso on omistettu Ferrerille sekä Don S. Davisille.


title: Miklós Fehér

text: Miklos Fehér pyörtyi yllättäen nurmelle vierasottelussa Vitória SC:tä vastaan saatuaan keltaisen kortin. Hän kuoli hieman myöhemmin. Feher oli muutamaa päivää aikasemmin valittanut huonoa oloa. Kuolinsyyksi paljastui sydänsairaus, hypertrofinen kardiomyopatia. Fehér oli kuollessaan vain 24-vuotias. SL Benficassa, hänen seurajoukkueessaan, jäädytettiin hänen pelinumeronsa (29) kunnianosoitukseksi hänen uralleen.


title: Manfred von Richthofen

text:
Richthofen kuoli 25-vuotiaana saatuaan taistelulennolla osuman sydämeensä Sommen yläpuolella. Ampujaksi on usein nimetty kanadalainen kapteeni Arthur Roy Brown Kuninkaallisten ilmavoimien 209. lennostosta. Toisen teorian mukaan pudottaja oli AIF:n (Australian Imperial Force) Cedric Popkin -niminen ilmatorjuntamies. Von Richthofenin onnistui laskeutua hallitusti, mutta pian sen jälkeen hän kuoli saamiinsa vammoihin. Ympärysvallat hautasivat Paronin täysin sotilaallisin kunnianosoituksin ”kunniakkaana vastustajana”.
Kuolintodistus löytyi vuonna 2009 Länsi-Puolasta Ostrow Wielkopolskista, jonka Saksa miehitti toisen maailmansodan aikana.


title: Hermann Emil Fischer

text: Hänen elämänsä loppu oli traaginen. Kaksi hänen kolmesta pojastaan kuoli ensimmäisessä maailmansodassa ja hänen oma terveytensä tuhoutui elohopean ja fenyylihydratsiinin myrkyllisiin vaikutuksiin. Hän sairastui lopulta syöpään, joka yhdessä hänen poikiensa menetyksen aiheuttaman depression kanssa sai hänet tekemään itsemurhan.


title: Marion Fairfax

text: Aviomies Tully kuoli 10. maaliskuuta vuonna 1943 heidän 44 vuotta kestäneen avioliittonsa päätteeksi. Marion Fairfax ei mennyt enää naimisiin Tullyn kuoleman jälkeen. Marion eli siitä vielä 27 vuotta. Marion kuoli 94-vuotiaana 2. lokakuuta vuonna 1970 Los Angelesissa, Kaliforniassa. Fairfax haudattiin Tullyn vierelle merkitsemättömään hautaan Hollywood Forever -hautausmaalle "Garden of Legendsin" alueelle Hollywoodiin, Los Angelesiin, Kaliforniaan.


title: Friedrich Martens

text: Friedrich Martens kuoli 20. heinäkuuta 1909 Valgan rautatieasemalla saatuaan sydänkohtauksen. Hän oli junamatkalla kesäasunnoltaan kohti Pietaria. Martens haudattiin Pietariin. Postimees-lehdessä julkaistussa kuolinuutisessa oli seuraava teksti: ”Professori Martens, entinen Pietarin yliopiston kansainvälisen oikeuden professori, ulkoministeriön pysyvä jäsen, on sähkeen mukaan kuollut Virossa Valgan rautatieasemalla 7. heinäkuuta. Edesmennyt oli syntyperäinen virolainen.”


title: Herman Saastamoinen

text: Saastamoisen perheyhtiö tunnetaan kenties parhaiten aikanaan maailman suurimmasta lankarullatehtaasta, kun taas kilpailija Hallman perusti vastaavasti Kuopioon 1840-luvulla tulitikkutehtaan, josta tuli vuoteen 1923 mennessä maailman suurin (myytiin pois ja lopetettiin 1926). Saastamoinen tunnetaan myös brändeistä kuten Sasmox-levy, Hermannin Herkku -vehnäjauhot, Heps -tavaratalo (sittemmin Anttila) ja Pops-ruokakaupat. 1970-luvun puolivälissä Saastamoisella oli Apti-niminen yhdentoista Suomen eri kaupungeissa sijaitsevan (Helsinki, Tampere, Pori, Kotka, Nakkila ja Vantaa) ravintolan ketju, jonka Alkon tytäryhtiöt Kantaravintolat Oy ja Yhtyneet Ravintolat Oy ostivat vuonna 1977. Perheyhtiö sai paljon julkisuutta 1970-luvun talousvaikeuksistaan, mutta selvisi kunnes vuonna 1996 toiminta päättyi Saastamoinen Oy:n konkurssiin.


title: Kutter (yritys)

text: Kutter Oy oli suomalainen vuosina 1929–1988 toiminut linja-auton korien valmistaja. Yhtiön perustivat vuonna 1929 Harald Kutter, Ernst Kutter ja Lars Sarlin. Yhtiön nimi oli alun perin "Autorakenne Oy", vuonna 1933 nimeksi tuli "Autokorirakenne Oy" ja vuonna 1979 nimeksi vaihdettiin tuotenimen mukaan "Kutter Oy". Yhtiön pääomistajaksi tuli 1984 Oy Matkahuolto Ab. Yhtiön koritehdas toimi alun perin Helsingin Vallilassa mutta vuonna 1977 valmistuivat uudet tilat Espoon Kivenlahteen. Kutter Oy:n autokoritehtaan tuotanto päättyi elokuussa 1988 kun tehdaskiinteistö ja koneet myytiin.


title: Snickers (vaatemerkki)

text: Yrityksen perustaja on suomalaissyntyinen Matti Viio. Viio oli ammatiltaan sähköasentaja vuosien 1959 ja 1972 välillä. Ensin hän toimi suurjännitelinjojen rakentajana ja myöhemmin sisäjohto- ja teollisuussähköasentajana. Tarina kertoo Viion hermostuneen siihen, että työvaatteet olivat pysyneet samanlaisina 1800-luvun puolivälistä saakka. Kun sähköasentajan pyyntöjä muutostarpeesta ei kuunneltu, hän päätti suunnitella itse paremmat työvaatteet.


title: Rootes Group

text: Rootes Group tai Rootes Motors Limited oli englantilainen William ja Reginald Rootesin perustama autojen ja moottoreiden valmistaja. Yhtiön tunnetuimmat automerkit olivat Sunbeam ja Hillman. Vuosien varrella myös Humber, Commer ja Singer liitettiin yhtiön mallistoon.


title: Viidakkoveitsi

text: Macheten valmistuksessa lopputuloksen laadun perustana on oikein valitut valmistusmateriaalit sekä terän muoto. Aikoinaan paras ja kuuluisin valmistaja oli Collins Company Collinsvillen kaupungista, Connecticutin osavaltiossa Yhdysvalloissa. Yhtiön maine oli niin arvostettu että hyviä machete-veitsiä kutsuttiin nimellä ”un Collins.” Nykyään suurimpia macheten valmistajia ovat Cumberland Knife Works, Condor Tool and Knives sekä Tramontina.


title: Pernod Ricard

text: Pernod Ricard on ranskalainen, Euroopan suurin ja maailman toisiksi suurin alkoholituotteiden valmistaja ja jakelija. Yhtiön tunnetuimpia tuotteita ovat anisliköörit "Pernod Anise" ja "Ricard Pastis". Yhtiö syntyi vuonna 1975 kahden kilpailijan, Pernod'n ja Ricardin yhdistymisen myötä. Pernod oli perustettu vuonna 1805 ja Ricard 1932.


title: Pyrkijä

text: Pyrkijä Oy oli Turussa ja Liedossa vuosina 1906–1989 toiminut metalli- ja muoviteollisuusyritys, jonka tunnetuimpia tuotteita olivat Pyrkijä- ja Pyry-merkkiset polkupyörät ja Pyrkijä-mopot sekä 1960-luvulta alkaen muovipakkaukset. 1930-luvun lopulla Pyrkijä oli Suomen suurin polkupyörävalmistaja.


title: Nitro Snowboards

text: Nitro Snowboards on yhdysvaltalainen lumilautailu- ja lasketteluvälineiden valmistaja. Yhtiö perustetiin vuonna 1990 Seattlessa, Washingtonissa. Yhtiö valmistaa lumilautoja, monoja ja siteitä. Yhtiö valmistaa lisäksi lasketteluvaatteita, pipoja, paitoja ja reppuja. Nitro Snowboards sponsoroi lumilautailijoita ja julkaisee heidän lasketteluvideoitansa


title: Rogers Locomotive and Machine Works

text: Rogers Locomotive and Machine Works oli 1800-luvulla toiminut yhdysvaltalainen höyryvetureiden valmistaja. Yhtiön tehdas sijaitsi Patersonissa, New Jerseyssä. Tehdas rakensi yli 6 000 veturia. Useimmilla yhdysvaltalaisilla rautatieyhtiöillä oli käytössä ainakin yksi Rogersin valmistama veturi. Yhtiön kuuluisin veturimalli oli joulukuussa 1855 valmistunut "The General", joka oli yksi Suurena veturijahtina tunnetun Yhdysvaltain sisällissodan operaatiossa käytetyistä vetureista. Rogers oli Baldwin Locomotive Worksin jälkeen Yhdysvaltain toiseksi suurin veturivalmistaja.


title: Petro Porošenko

text: Petro Porošenko on erityisen tunnettu makeistehtailijana ja Roshen-suklaayhtiön pääomistajana (). Yhtiön nimen sanotaan johdetun Porošenko-sukunimen keskiosasta. Roshen-yhtiön ilmoituksen mukaan Venäjän viranomaiset kielsivät makeisyhtiön tuotteiden maahantuonnin Venäjälle kesällä 2013, eivätkä ole antaneet tuontirajoituksille pätevää syytä. Tätä aiemmin Venäjä oli yhtiön päämarkkina-alueita. Yhtymällä on ollut omaa tuotantoa myös Venäjän Lipetskin alueella. Venäläisviranomaiset ovat kuitenkin – venäläisten suklaavalmistajien rikosilmoituksiin liittyviin vaatimuksiin vedoten – pysäyttäneet Roshenin 13 vuotta toimineen Lipetskin tehtaiden toiminnan maaliskuussa 2014, pidättäneet tehtaan kirjanpitäjät ja takavarikoineet yhtiön dokumentteja, poistaneet työntekijät tehtaalta ja ryhtyneet vaatimaan oikeusteitse 2,4 miljardin Venäjän ruplan korvauksia venäläistehtaiden vaatimuksen mukaan heille ”neuvostoajalta saakka kuuluneiden tuotenimien käyttämisestä”. Lipetskin tehdas ilmoitti pysäyttäneensä viipymättä tuotenimikiistan kohteena olevien tuotteiden valmistuksen, mutta viranomaiset olivat tästä huolimatta ryhtyneet tehtaanjohdon mielestä ”kohtuuttomiin toimiin”. Joidenkin lähteiden mukaan Venäjä perusteli tehtaan sulkemista ja myyntikieltoa muodollisesti terveyssyillä. Kiellon todelliseksi syyksi on asiantuntijamielipiteissä arveltu Venäjän poliittisen johdon huolta Ukrainan länsimyönteisen presidenttiehdokkaan poliittisesta linjasta.


title: Sisu (pastilli)

text: Kesällä 2002 julkaistiin Sisu Horna, jonka jälkeen Sisun markkinointi liitettiin kiinteästi osaksi rockfestivaaleja, sopimus tehtiin MoonTV:n kanssa. Hornan mainoshahmoja jopa tatuoitiin käsivarsiin. Vuonna 2007 Sisu alkoi sponsoroida Vaasassa vuonna 2004 perustettua suomenruotsalaisista, 16–17-vuotiaista nuorista muusikoista koostuvaa power metal -yhtyettä Sturm und Drangia. Vuonna 2002 alkaneissa Sisu-keräyskampanjoissa sai Sisu-pakkauksia keräämällä Sisu-aiheisia tuotteita kuten t-paitoja.


title: Hauhon Sisu

text: Hauhon Sisu on vuonna 1945 perustettu Hauholla toimiva urheilun yleisseura. Seura on harjoittanut muun muassa yleisurheilua, painonnostoa, suunnistusta ja jääkiekkoa. Seuran menestyneimpiin urheilijoihin kuuluu Jukka-Pekka Rantio, jolla on lukuisia suunnistuksen Suomen mestaruuksia. Hauhon sisun jääkiekko joukkue tunnetaan nykyään nimellä SiSu Hockey.


title: Soinin Sisu

text: Soinin Sisu eli SoSi on Soinissa toimiva urheilun yleisseura, joka on perustettu vuonna 1927 – tosin jo 1917 Soinin nuorisoseuraan liitettiin haarajaostona urheiluseura Sisu. Seuraan kuuluvat nykyisin pesäpallo-, yleisurheilu-, pyöräily- ja naisjaostot sekä yhteinen judo- ja painijaosto. Aiemmin SoSin toimintaan ovat kuuluneet myös voimistelu, hiihto, mäkihyppy ja alppihiihto.


title: Suomen Merimies-Unioni

text: SMU:n edeltäjä oli Helsingin merimiesten ja lämmittäjäin ammattiosasto, joka perustettiin 1916 ja hyväksyttiin Kuljetystyöväen liittoon ammattiosasto numero 21:nä. 1920-luvulla toimi Suomen Ammattijärjestöön kuulunut Suomen Merimiesten ja Lämmittäjäin Unioni, joka lakkautettiin vuonna 1930 muiden äärivasemmiston hallitsemien järjestöjen tapaan. Sosialidemokraatit ja sosialistit perustivat pian uuden samannimisen liiton, joka vuonna 1935 otti nimekseen Suomen Merimies-Unioni. SM-U oli Suomen Ammattiyhdistysten Keskusliiton jäsen vuosina 1934–1957. 1960-luvulla SM-U kuului uuteen Suomen Ammattijärjestöön.


title: Sossu (yhdistys)

text:
Vuonna 1987 perustettu Seinäjoen AMK:n sosiaalialan opiskelijat - SOSSU ry toimii Seinäjoen ammattikorkeakoulun sosiaalialan opiskelijoiden hyväksi. Opiskelijayhdistystoiminta on opiskelijoiden itsensä kehittämää ja ylläpitämää toimintaa opiskelijoiden oman opiskeluympäristön, koulutuksen ja vapaa-ajan kehittämiseksi. SOSSU ry:n toiminnasta vastaa hallitus, joka valitaan Seinäjoen ammattikorkeakoulun sosiaalialan opiskelijoiden keskuudesta joka syksy, aina vuodeksi kerrallaan.
SOSSU ry:n hallituksen tarkoituksena on valvoa ja edistää sosiaalialan opiskelijoiden etuja, hyvinvointia, viihtyvyyttä ja opintojen sujumista omassa toimipisteessään.


title: Suomalaisuuden liitto

text: Vuonna 1998 ryhmä kansallismielisiä nuoria perusti Helsingissä Suomen Sisu -järjestön ja aloitti yhteistyön Suomalaisuuden Liiton kanssa. Liitto halusi myös nuoremmat sukupolvet puhumaan suomenkielisen kulttuurin puolustamisen puolesta ja toimimaan pakkoruotsia vastaan. Suomen Sisusta tuli vähäksi aikaa Suomalaisuuden liiton nuorisojärjestö. Vuonna 2000 Suomen Sisu erotettiin Suomalaisuuden liitosta. Taustalla olivat linjaerimielisyydet: Suomalaisuuden liitto keskittyi pakkoruotsiin, kun taas Sisulle maahanmuuttokriittisyys oli tärkeä teema. Myöhemmin Suomen Sisun jäseniä, kuten Sisun entinen puheenjohtaja Teemu Lahtinen, on ollut Suomalaisuuden liiton hallituksessa.


title: Seinäjoen Sisu

text:
Jalkapallon naisten edustusjoukkue nousi kaudeksi 2008 neloseen, salibandyjoukkue pelaa II-divisioonassa ja futsaljoukkue II-divisioonassa. Jalkapallon edustusjoukkue on aikojen saatossa pelannut yhteensä kahdeksan kautta Suomen toiseksi korkeimmalla sarjatasolla. Viimeksi näin oli vuonna 1969. I divisioonasta on myös seuran yleisöennätys. Vuonna 1964 Seinäjoen paikallisottelua Sisu-SePS seurasi 1160 katsojaa. Sisun pöytätennisjoukkue pelasi SM-sarjassa vielä kaudella 2006–2007, mutta luopui tämän jälkeen sarjapaikastaan.
Seinäjoen Sisu perustettiin maaliskuussa 1936. Seuran ensimmäiseksi puheenjohtajaksi valittiin Kalle Lehto, toimi tehtävässä aina kuolemaansa saakka, syksyyn 1955. Alun perin Sisu perustettiin erityisesti painiseuraksi. Sisu muotoutui myöhemmin yleisseuraksi.


title: Suomen Sisu

text: Suomen Sisu ry on vuonna 1998 perustettu suomalainen kansallismieliseksi itsensä kuvaava yhdistys. Järjestön oman kuvauksen mukaan jäseniä ”yhdistää halu ylläpitää omaa identiteettiämme yhä globalisoituvassa ja sekoittuvassa maailmassa”. Yhdistyksen asialistalla on ollut etenkin toiminta ”maahanmuuton haitallisia vaikutuksia vastaan”. Julkisuudessa Suomen Sisua on nimitetty äärioikeistolaisia ajatuksia esilletuovaksi, ja Suojelupoliisi pitää sitä äärioikeistolaisena järjestönä. Järjestö on kiistänyt olevansa ääriryhmä.


title: Suomen saamelaisnuoret

text: Suomen Saamelaisnuoret ry (lyh. SSN, pohjoissaameksi Suoma Sámi Nuorat rs) on vuonna 1991 perustettu saamelaisnuorten edunvalvontajärjestö. Yhdistyksen toiminnan tavoitteena on vahvistaa saamelaisnuorten saamelaista identiteettiä ja lisätä heidän tietoisuuttaan saamelaiskulttuurista. Yhdistys pyrkii lisäämään saamelaisnuorten yhteydenpitoa, parantamaan saamen kielten asemaa ja nostamaan saamelaisen kulttuurin arvostusta. Yhdistyksen keskeisimmät toiminnot ovat erilaiset koulutukset, projektit, tapahtumat ja poliittinen lobbaaminen saamelaisnuoria koskevissa asioissa. SSN:n kotipaikkakunta on Utsjoki, toiminta-alue on koko Suomi ja ensisijainen kohderyhmä ovat Suomessa asuvat saamelaisnuoret.


title: Misi

text: Kylätoimikunta perustettiin 19. joulukuuta 1984 ja puheenjohtajaksi valittiin Kauko Honkasilta, hän on ollut yksi pitkän linjan toimihenkilö kaikilla saroilla. Samana vuonna (1984) Lapinmaa lakkautti kauppatoiminnan ja vuonna 1986 lopetti Sylvi Närhi K – kaupan. Näin ollen joutuivat kyläläiset turvautumaan kauppa-autoon, kunnes rohkeana yksityisyrittäjänä 12. heinäkuuta 1988 Sakari Laitinen perusti "Sakun puotin". Nyt senkin toiminta on loppunut. Misin kansakoulu lakkautettiin v. 1993 ja nyt saavat paikkakunnan kouluikäiset kulkea koulutaksilla Vikajärvelle ja matkaa yhteen suuntaan tulee 25 km.


title: Lokikirja

text: Kauppalaivoissa lokikirjan pitovastuu kuuluu kulloinkin vahtia ajavalle perämiehelle tai päällikölle. Merilaki määrittää, että lokikirjaan tulee merkitä aluksen sijainti tai muu merkittävä seikka satamassa vuorokausittain ja merellä vahtivuoroittain. Kauppa-aluksen päällikkö vahvistaa aina allekirjoituksellaan lokikirjan merkinnät oikeiksi. Sotalaivoissa tehtävästä huolehtii korkein siltamiehistön aliupseereista, tavallisimmin ruorimestari eli komentosillan miehistön päällikkö. Pienaluksissa ja veneissä lokikirjasta huolehtii päällikkö.


title: Tase

text: Oman ja vieraan pääoman välissä esitetään tilinpäätössiirtojen kertymä sekä pakolliset varaukset. "Tilinpäätössiirtojen kertymä" on verotukseen liittyvä erä. Siihen merkitään vielä toteutumattomia mutta jo kuluiksi kirjattuja menoja, jotka on jo vähennetty verotuksessa. Näitä ovat poistoero ja vapaaehtoiset varaukset kuten takuuvaraus. "Pakolliset varaukset" ovat luonteeltaan velkoja. Vieraasta pääomasta ne eroavat siten, että varauksen määrä tai toteutumisajankohta on jouduttu arvioimaan. Tähän erään merkitään muun muassa eläkevastuita.


title: Fraasi

text: Sanonnat muuttavat ajan saatossa helposti merkitystään, jolloin alkuperäinen merkitys jää unohduksiin. Esimerkkinä tästä suomalainen sanonta: ”"Jäi kuin nalli kalliolle"”. Sanonta saattaa luoda mielikuvan räjäytyksestä, josta ilmaan singonnut nalli jää ainoastaan jäljelle. Alkuperäinen sanonta on kuitenkin viitannut mahdollisesti koiran murteelliseen nimitykseen "nalli"; koira on jäänyt ”rannalle ruikuttamaan”, kun merimies- tai kalastajaisäntä on lähtenyt merelle. Toisen selityksen mukaan sanonta olisi alkujaan kuulunut ”"Jäi kuin alli kalliolle"”, mikä viittaisi siihen, että syksyisin allit usein jäävät Suomen rantakallioille vielä joksikin ajaksi sen jälkeen, kun useat muut muuttolinnut ovat muuttaneet etelään, mutta sanonta olisi myöhemmin kuultu tai tulkittu väärin.


title: Salakatselu

text: Salakatselu määritellään Suomen rikoslain 24 luvun 6 §:ssä toiminnaksi, jossa joku katselee tai kuvaa teknisellä laitteella kotirauhan suojaamassa paikassa tai käymälässä, pukeutumistilassa, yleisöltä suljetussa rakennuksessa tai aidatulla piha-alueella olevaa henkilöä tämän yksityisyyttä loukaten. Teon maksimirangaistus on yksi vuosi vankeutta. Salakatselun valmistelun (7 §) maksimirangaistus on kuusi kuukautta vankeutta.


title: Sanojen kombinatoriikka

text: Sanojen kohdalla niiden välinen peruslaskutoimitus on tulo eli katenaatio, joka yksinkertaisesti tarkoittaa kerrottavien sanojen symbolijonojen asettamista peräkkäin niin, että näin muodostuu uusi sana. Esimerkiksi jos formula_21, formula_22 ja formula_23 merkitsee tuloa, formula_24 tai formula_25. Selvästi tämä tulo on epäkommutatiivinen (Sillä yleensä formula_26.) ja assosiatiivinen (Sillä formula_27 suoraan symbolien peräkkäin asettamisesta johtuen, koska formula_28 ja formula_29 ovat molemmilla puolilla samassa vasemmalta-oikealle-järjestyksessä.).


title: Mistä tulemme? Keitä olemme? Mihin menemme?

text: Maalaus esittää joukkoa kirkkailla väreillä maalattuja ja veistoksellisia ihmishahmoja ajatuksiinsa vaipuneina. Maalaus ei kuvaa niinkään mitään konkreettista tapahtumaa vaan sielunmaisemaa. Taulun on tulkittu kuvaavan elämään ja kuolemaan liittyvää pohdintaa. Etualan hahmot edustavat oikealta vasemmalle katsottuina ihmisen eri elämänvaiheita syntymästä kuolemaan. Ensimmäisenä oikealla on elämän alkua edustava vastasyntynyt vauva, välissä nuoria miehiä ja naisia, ja viimeisenä vasemmalla elämän loppuun viittaava iäkäs nainen. Keskellä maalausta on nuorukainen, joka kurkottautuu poimimaan mangoa puusta. Mukana on myös arvoituksellisesti kätensä levittänyt itämainen jumalankuva, joka edustaa tuonpuoleista. Taustan unenomainen maisema on maalattu leiskuvilla väreillä. Maalauksen vasempaan ylänurkkaan on kirjoitettu ranskankieliset lauseet ”"D'ou Venons Nous"”, ”"Que Sommes Nous"” ja ”"Où Allons Nous"” (ilman kysymysmerkkejä).


title: Ukkosen ennakointi

text: Salamanpaikannin, joka on sadetutkaa yksinkertaisempi, näyttää salamaniskun etäisyyden ja suunnan. Monesti pelkkä salamaniskujen määrä minuutissa kertoo ukkosen mahdollisuudesta. Jos paikantimen kuvassa näyttää "tikkaavan" tiheästi 1-2 salamaa minuutissa, ukkosriski on kohonnut. Yli 5 salamaa minuutissa viittaa siihen, että ukkonen saattaa/on saattanut tulla kuuloetäisyyden päähän. Yli 15 salamaa minuutissa tietää melko varmasti ukkosta. Silti esimerkiksi 1 salaman minuutissa päästävä ukkonen voi olla pään päällä, vaikka laajoilla alueilla olisi muuten ukkosetonta. Monissa salamanpaikantimissa on näyttö, joka kertoo yksittäisten ukkosmyrskyjen sijainnit. 3 tai yli ukkosmyrskyä merkitsee, että sää on ukkostyyppinen.


title: Johtamissodankäynti

text: Salaaminen (OPSEC) on prosessi, jota käytetään kieltämään vastustajalta tieto omista aikomuksista, kapasiteeteista tai rajoituksista. Se tekee tämän määrittämällä mitkä toimet vastustaja voi havaita tiedonkeruujärjestelmällään, määrittämällä mitä indikaattoreita voidaan tulkita tai yhdistää omien tarkoitusten paljastamiseksi ja sitten kehittämällä ja ottamalla käyttöön menetelmät jotka eliminoivat tai vähentävät omien toimien haavoittuvuutta ko toimille. Oikein käytettynä OPSEC on erinomainen menetelmä saavuttaa operatiivinen tai strateginen yllätys. Yhdistettynä harhauttamisen, joidenkin elektronisen sodankäynnin elementtien ja/tai psykologisen sodankäynnin kanssa, OPSEC voidaan käyttää peittämään omia kriisin tai sodan valmisteluja. Se käsittää "keltaisen" osan ottamisen mukaan oman C2W strategian kehittämiseen.


title: Keinomaailmamenetelmä

text: Keinomaailmassa talitiaisilla ("Parus major") on saaliinvalintatehtävä: ne etsivät ja syövät laboratorioon rakennetussa aviaariossa keinotekoisia saaliita. Saaliit ovat mantelinpaloja paperikuorissa, joissa yleensä on signaalina tutkijoiden suunnittelema mustavalkoinen kuvio värin sijasta. Saaliit on myös aseteltu mustavalkoiselle taustalle. Keinomaailmakokeet ovat “teoreettisia kokeita”, joissa manipuloidaan esimerkiksi eri saaliistyyppien puolustustehoa (pahaa makua), signaalien näkyvyyttä, yhdenmukaisuutta sekä absoluuttista ja suhteellista runsautta. Näillä kokeilla testataan hypoteeseja siitä, miten saalistajat oppivat yrityksen ja erehdyksen kautta välttämään syömäkelvottomia saaliita, mitkä tekijät nopeuttavat oppimista ja kuinka ne vastaavasti vaikuttavat saalistyyppien kuolleisuuteen ja sitä kautta niiden varoitussignaalien evoluutioon (ks. esim.


title: Salamasota

text: Salamahyökkäyksen perusajatuksena on luoda hyökkäykselle selkeä painopiste eli murskata vihollislinjat muutamista kohdin yhtäaikaisella tykistökeskityksellä ja ilmaiskuilla. Tuliylläkön alettua panssarikiilat tunkeutuvat vihollisen puolustuslinjoihin tuhoten ja raivaten aukon puolustukseen. Samanaikaikaisesti tykistöllä aletaan suluttaa (ns. sulkutuli) murtokohtien takaisia alueita, ja ilmavoimilla tehdään raivokkaita iskuja vihollisen syvyydessä saattueita, tykistöasemia, joukkojen kokoontumisalueita ja huoltoa vastaan. Näillä toimenpiteillä aiheutetaan vihollispuolustuksessa paniikkia ja ns. domino-ilmiö, jolloin puolustus romahtaa. Tällöin alivoimainenkin hyökkääjä voi tuhota ja lamauttaa vihollisen armeijoita. Amiensissa 1918 brittijoukot pääsivät nopeasti ratkaisevaan läpimurtoon ilman vuoden 1916 Sommen offensiivin kaltaisia massiivisia tappioita. Kuitenkin salamasodan idea jäi synnyinmaassaan Britanniassa vähälle huomiolle ensimmäisen maailmansodan jälkeen, ja salamasodan doktriinin kehittivätkin nykymuotoonsa saksalaiset, joilta oli Versailles’n rauhansopimuksella kielletty muun muassa panssariaselaji, mutta jotka kehittivät taktiikkaansa Rapallon sopimuksesta alkaneen neuvosto-Venäjän, sittemmin myös Neuvostoliiton ja Saksan avulla. Panssarijoukot harjoittelivat Neuvostoliiton alueella Kazanissa.


title: Hakoisten linnavuori

text: Nykyisen Hämeen linnan rakentaminen keskeisemmälle paikalle vähensi sittemmin Hakoisten linnan merkitystä. Linna saattoi kuitenkin olla käytössä vielä vuonna 1311, koska on arveltu että Hakoinen olisi ollut juuri se "Vanain linna", johon novgorodilaiset novgorodilaisen kronikan mukaan tuolloin hyökkäsivät. Teoriaa tukee se, että Hakoisten linnavuori vastaa topografialtaan hyvin kronikassa kuvattua linnoitusta. Kronikka puhuu myös linnan puolustajista saksalaisina ("nyemets") eikä hämäläisinä ("jem"). Kysymys Hakoisten linnavuoresta novgorodilaisten sotaretken kohteena kuitenkin jakaa tutkijoiden mielipiteitä voimakkaasti. Vanain kaupunki onkin yhdistetty myös Hämeen linnan läheisyydessä, Varikonniemessä tutkittuun muinaisjäännökseen. Hakoisten linnavuoren merkitystä korostaa kuitenkin se, että sen juurelle rakennettu Hakoisten kartano on myöhemmin ollut Hämeen linnan linnanvoutien asuinkartanona.


title: Aittorinne

text: Aittorinne on rinnemaastoon rakennettu asuinalue Halssilan kaupunginosassa Jyväskylässä. Alueen rakennuskanta koostuu 1960- ja 1970-luvun vaihteessa rakennetuista elementtikerrostaloista ja alueella on myös rivitaloja. Lähiörakentamisen tieltä purettiin suurin osa paikan vanhemmista taloista. Aittorinteellä sijaitsee päiväkoti ja Halssilan kirkko, ja alueella on myös vuonna 1968 valmistunut ostoskeskus, jonka palveluita ovat K-Market, pizzeria ja pub.


title: Aiakeion (Ateena)

text: Pyhäkön kaivaukset suoritettiin vuonna 1953. Rakennusta pidettiin pitkään Heliaia-oikeusistuimen rakennuksena, koska sen ajoitus, sijainti ja muoto täsmäsivät tähän. Tämän vuoksi rakennus on merkitty kaikkiin vanhempiin Agoran alueen karttoihin Heliaiaksi. Tulkintaa ei kuitenkaan koskaan täysin hyväksytty. Tarkemmassa tutkimuksessa onkin osoittautunut, ettei kyseessä ollut varsinainen rakennus vaan jonkinlainen pyhäkkö. Myös löytyneet piirtokirjoitukset ovat antaneet tukea tulkinnalle, että kyseessä oli Aiakoksen pyhäkkö. Tulkinta on nykyisin melko yleisesti hyväksytty.


title: Agía Fotiá

text:
Agía Fotiá on myös minolaisaikaisen ”huvilan” arkeologinen kohde, joka sijaitsee kylän lähellä ja on saanut siitä nimensä. Kohde sijaitsee kukkulalla Siteíanlahden rannalla noin 600 metriä kylästä pohjoisluoteeseen. Rakennus oli käytössä vain melko vähän aikaa ja sekä rakennettiin että hylättiin MM IA -kaudella (noin 2160–1900 eaa.). Rakennuksella on saattanut olla myös alueen vartiointiin liittyvä tehtävä yhdessä Chamézin rakennuksen kanssa. Rakennus on muutoin suorakulmainen, mutta siihen kuuluu kaksi pyöreää rakennelmaa, jotka muistuttavat tholos-hautoja. Pyöreät osat oli rakennettu talon paikalle MM II -kaudella (noin 1800–1700 eaa.).
Kohde oli tiedossa viimeistään 1950-luvulla, mutta sen kaivaukset suoritettiin vasta vuosina 1984–1985.


title: Vergina

text:
Aleksanteri Suuren kuoleman jälkeen hänen valtakuntansa jakautui moniin osiin. Aigai säilyi Makedonian kuninkaiden kaupunkina, vaikka hieman rappioituneena.
Pyrrhoksen gallialaiset palkkasotilaat tuhosivat Aigaita 200-luvun eaa. alkupuolella. Rooman voitettua ja vallattua Makedonian 168 eaa. Aigai tuhottiin. Kaupunki rakennettiin uudelleen ensimmäisellä vuosisadalla jaa., mutta hylättiin lopullisesti 400-luvulla.


title: Altice Arena

text: Altice Arena on Portugalissa sijaitseva monitoimihalli, joka valmistui vuonna 1998. Se on Portugalin suurin monitoimihalli, sekä Euroopan unionin yksi suurimmista monitoimihalleista. Se rakennettiin vuoden 1998 Lissabonin maailmannäyttelyä varten. Tämän jälkeen areena on toiminut mm. Koripallon alle 19-vuotiaiden maailmanmestaruuskilpailujen ja Käsipallon miesten maailmanmestaruuskilpailujen kisapaikkana. Areena on toiminut vuonna 1998 nimellä "Pavilhão da Utopia" ja vuosina 1998-2013 nimellä "Pavilhão Atlântico". Vuosina 2013-2017 areena toimi nimellä "MEO Arena". Lokakuussa 2017 areena vaihtoi nimekseen Altice Arena. Areenalla järjestettiin myös vuoden 2018 Eurovision laulukilpailu 8., 10. ja 12 toukokuuta 2018.


title: Aikatalo

text: Aikatalo on Helsingin keskustassa Ateneumin takana, osoitteessa Mikonkatu 8 sijaitseva liiketalo. Rakennuksessa toimi pitkään elokuvateatteri Bristol. Aikatalo valmistui 1961, sen rakennutti Aikalan Kello ja Kulta Oy:n toimitusjohtaja Olga Aikala (1883–1962) ja sen suunnitteli Eliel Muoniovaara. Aikatalon pohjakerroksessa toimii 25 myymälää ja 2.–10. kerroksessa yhteensä 55 yritystä. Lisäksi yhtiö omistaa Ateneuminkujalla kuuden yrityksen käyttämät pienmyymälät. Aikatalon Mikonkadun puoleinen julkisivu on vedetty sisään katulinjasta.


title: Vergina

text: Aigai oli Makedonian valtakunnan pääkaupunki, ja siellä sijaitsi hovin kuninkaallinen palatsi. Tämä teki kaupungista seudun merkittävimmän keskuksen geometrisen kauden lopulla, arkaaisella kaudella ja edelleen klassisen kauden ensimmäisellä puoliskolla, eli noin ajalla 800–400 eaa. Aigailla oli merkittäviä kauppasuhteita ja kulttuurisia yhteyksiä merkittäviin kreikkalaisiin keskuksiin, kuten Ateenaan, Samokselle ja Korinttiin. Kuningas Arkhelaos toi hoviinsa taiteilijoita, runoilijoita ja filosofeja ympäri Kreikkaa 400-luvun eaa. lopulla. Muun muassa Euripides kirjoitti viimeiset tragediansa Aigaissa.


title: Vergína (kunnallisyksikkö)

text: Vergínan kylän lähellä sijainnut antiikin aikainen Aigain kaupunki oli muinaisen Makedonian valtakunnan pääkaupunki Argeadien hallitsijasuvun aikana vuodesta 650 eaa. eteenpäin. Sen jälkeen, kun pääkaupunki noin vuonna 400 eaa. siirrettiin Pellaan, Aigai säilyi Makedonian pyhänä kaupunkina, joka toimi muun muassa kuningassuvun hautapaikkana. Aigain arkeologinen alue, josta käytetään nykyään yleensä kylän mukaan nimeä Vergina, on liitetty Unescon maailmanperintöluetteloon. Se tunnetaan erityisesti kuningashaudoistaan.


title: Aigosthena

text: Aigosthenassa on suoritettu vain vähän arkeologisia kaivauksia, mutta se on nykyään parhaita säilyneitä esimerkkejä klassisen kauden linnoitusarkkitehtuurista. Rauniot kärsivät vaurioita maanjäristyksessä vuonna 1981, jonka jälkeen niitä on kunnostettu. Nykyinen Pórto Germenón kylä on ottanut toisen nimensä, Aigósthena, antiikin aikaisesta kaupungista.


title: HMS Black Swan (L57)

text: Maaliskuussa 1943 alus siirrettiin Britteinsaarten ja Freetownin väliselle reitille. Se upotti 2. huhtikuuta Saksan laivaston sukellusveneen "U-124" korvetti "HMS Stonecropin" kanssa suojatessaan saattuetta OS45. Kesäkuussa alus vaurioitui aluksen kyljellä tapahtuneessa räjähdyksessä, jonka syy ei ole varma. Alus siirrettiin 7. kesäkuuta Liverpoolissa telakalle korjattavaksi, mistä se palasi 8. lokakuuta palvelukseen siirtyen Tobermoryyn koulutukseen. Koulutus keskeytyi havaittujen vikojen vuoksi ja se palautettiin Trooniin telakalle korjattavaksi.


title: HMS Black Swan (L57)

text: Alus lähti 22. toukokuuta Maltalle harjoituksiin ennen Tyynellemerelle lähtöä. Kesäkuussa Välimeren laivaston harjoituksen päätyttyä alus aloitti matkan Manukseen liittyäkseen Brittiläiseen Tyynenmeren laivastoon, johon se liittyi Hong Kongissa. Alus avusti joukkojen siirroissa ja kotiuttamisessa.


title: HMS Black Swan (L57)

text: Alus tilattiin 1. elokuuta 1938 Scotstounista Yarrow and Companylta osana vuoden 1937 laivasto-ohjelmaa. Sen köli laskettiin 20. kesäkuuta 1938 ja alus laskettiin vesille 7. heinäkuuta seuraavana vuonna kumminaan rouva Hogart. Alus valmistui 27. tammikuuta 1940.


title: HMS Black Prince (1861)

text: "HMS Invincibleksi" nimetty alus tilattiin 23. syyskuuta 1859 Napier and Sonsilta Govanista Glasgow'sta, joka hyväksyi tilauksen 6. lokakuuta. Köli laskettiin 12. lokakuuta 1859 telakkanumerolla 98 ja alus laskettiin vesille 27. helmikuuta 1861 "HMS Black Princenä", joksi sen nimi oli muutettu 17. tammikuuta 1860. Alus valmistui 12. syyskuuta 1862.


title: HMS Black Swan (L57)

text: Alus palasi 26. maaliskuuta Andalsnesiin ilmatorjunta-alukseksi joutuen jälleen jatkuvien ilmahyökkäysten kohteeksi. Seuraavana päivänä aluksella oli ainoastaan seitsemänkymmentä ilmatorjuntakranaattia jäljellä, mikä pakotti sen säästämään ammuksia. Aluksen perään osui syöksypommittajan pudottama pommi, joka läpäisi messin ja ammusvaraston ennen kuin räjähti aluksen alla. Alus sai suuren vuodon ja se kärsi merkittäviä rakenteellisia vaurioita, mutta sen konehuone tai voimansiirto eivät vaurioituneet. Alus vetäytyi avomerelle ja sen vapautti tehtävästään "HMS Fleetwood". Alus lähti 28. maaliskuuta Britteinsaarille korjattavaksi.


title: HMS Black Swan (L57)

text: Alus oli Falmouthissa telakalle kesäkuuhun jona aikana sen viirinumeron etuliite vaihtui L:stä U:ksi. Korjausten jälkeisten koeajojen päätyttyä alus liittyi Rosythin saattajaosastoon jatkaakseen Pohjanmeren saattueiden suojaamista. Alus vaurioitui 1. marraskuuta laukaistuaan miinan ja se siirrettiin 3. marraskuuta Dundeessa telakalle korjattavaksi.


title: HMS Black Swan (L57)

text:
Maaliskuussa 1952 alus palasi Portsmouthiin, jossa se poistettiin palveluksesta. Alus makasi reserviin sijoitettuna ankkurissa aluksi Devonportissa ja myöhemmin Lisahallyssa Pohjois-Irlannissa. Se sijoitettiin poistolistalle 1956 ja
alus myytiin romutettavaksi West Scotland Shipbreakersille, jonka romuttamolle Trooniin Ayshireen alus saapui 13. syyskuuta.


title: HMS Black Swan (L57)

text: Alukselle kuormattiin 14. maaliskuuta Rosythissä merijalkaväkeä ja maavoimien ilmatorjunta- ja valaisuyksiköitä sekä erilaista materiaalia. Se lähti "HMS Aucklandin", "HMS Flamingon" ja "HMS Bitternin" kanssa Andalsnesiin operaatio Primrosessa. Seuraavana päivänä matka viivästyi kovan myrskyn vuoksi aluksen hakeutuessa suojaan Invergordoniin. Aluksella olleet joukot laskettiin maihin 17. maaliskuuta Andalsnesissä, minkä jälkeen alus siirtyi Alesundiin laskeakseen maihin tykit miehistöineen. Lopulta alus palasi Andalsnesiin ilmatorjunta-alukseksi. Alus oli 19. maaliskuuta alkaen kaksi vuorokautta jatkuvien ilmahyökkäysten kohteena Ronsdalinvuonossa. Se siirtyi 20. maaliskuuta Andalsnesiin ollen ilmahyökkäysten maalina. Seuraavana päivänä risteilijä "HMS Curacao" vapautti aluksen ilmatorjuntatehtävästä ja se palasi Britteinsaarille täydentämään ammusvarastojaan.


title: HMS Black Swan (L57)

text: Alus siirrettiin kesäkuussa 1942 Rosythiin huollettavaksi ja modernisoitavaksi, jolloin sille asennettiin tyypin 285 tulenjohtotutka. Heinäkuussa telakalta vapauduttuaan ja koeajojen sekä tutkan kalibroinnin päätyttyä alus palasi Atlantille suojaamaan saattueita. Se suojasi lokakuussa Pohjois-Afrikan maihinnousuun matkanneita saattueita, mistä vapauduttuaan alus jatkoi Gibraltarilla Atlantin saattueiden suojaamista.


title: HMS Black Swan (L57)

text: Syyskuussa alus määrättiin Atlantille, ja lisäksi se määrättiin Clydeen telakalle, josta palattuaan se määrättiin Kauko-itään. Joulukuussa se siirrettiin Leithissä telakalle, jossa se valmisteltiin kaukomaille siirtoon. Alus aloitti huhtikuussa 1945 koeajot, joiden päätyttyä se siirtyi Tobermoryyn. Alus aloitti 10. huhtikuuta 1945 koulutuksen. Toukokuussa alus aloitti 12. saattajaryhmän mukana saattueiden suojaamisen kotivesillä, kunnes se palautettiin Devonportin telakalle korjattavaksi.


title: Heikki Haario

text: Heikki Eino Tapani Haario (s. 31. elokuuta 1953 Vaasa) on sovelletun matematiikan professori sekä matematiikan ja fysiikan laitoksen johtaja Lappeenrannan teknillisessä yliopistossa. Haario väitteli filosofian tohtoriksi Helsingin yliopistossa vuonna 1979. Haario toimi assistenttina Helsingin yliopistossa vuosina 1978–1991 ja Suomen Akatemian tutkijana 1984–1986. Haario perusti vuonna 1992 matemaattisen konsultoinnin yrityksen, ProfMath Oy:n, jota hoiti päätoimisesti kymmenisen vuotta. Haario on erikoistunut teollisten prosessien mallintamiseen ja inversio-ongelmiin sekä mallien luotettavuuden analysointiin.


title: Martti Hosia

text: Vuonna 2002 Suomi–Venäjä-seura palkitsi Martti Hosian ensimmäistä kertaa jaetulla Harashoo-palkinnolla. Se myönnetään toiminnasta, joka positiivisessa mielessä liittyy Venäjään ja venäläisyyteen tai edistää Suomen ja Venäjän välistä yhteistyötä tai Venäjä-tietouden leviämistä Suomessa. Palkintoperusteluissa lueteltiin Martti Hosian toimittajantyön tunnusmerkeiksi perehtyneisyys, monipuolisuus ja aina asiallisuus. ”Olipa välitettävänä ’hyviä tai huonoja uutisia’, voi suomalainen katsoja luottaa Hosian juurevaan raportointiin ja Venäjän tuntemukseen. Lisäksi hänen kymmenet reportaasinsa ovat kiinnostavalla tavalla avanneet venäläistä arkipäivää meille katsojille.” Palkintoperusteluissa kiitettiin lisäksi Hosian raportteja Venäjän suomalais-ugrilaisten kansojen elinoloista.


title: Onni Happonen

text: Matkan aikana Happosta pahoinpideltiin raa’asti, kunnes sieppaajien auto pysähtyi Varkaudesta Joensuuhun johtavalla maantiellä (nyk. valtatie 23) hieman Karvion kanavan jälkeen. Paikalla sijaitsi Lapuan liikkeen kyydittäjien etappinaan käyttämä kievari, jota piti suojeluskuntalainen Paavo Koponen. Joidenkin väitteiden mukaan sieppaajat olisivat Karviossa luovuttaneet pahoinpidellyn Happosen toiselle autokunnalle, joka lopulta ampui hänet. Etappia hoitaneen Koposen mukaan kuopiolainen majuri Huugo Kahva oli vaatinut Happosen kuljettamista vielä pidemmälle. Joensuun lapualaiset kuitenkin väittivät myöhemmin poliisitarkastaja Hanno J. Kunnaksen kuulusteluissa, etteivät ottaneet Happosta vastaan.


title: Onni Happonen

text: Happosen kohtalo jäi tuntemattomaksi, kunnes hänen ruumiinsa löydettiin heinäkuussa 1932 metsään haudattuna Varkauden ja Joensuun välisen maantien varrelta Papinniemen tienhaarasta noin 45 kilometrin päästä Heinäveden kirkonkylästä. Viranomaiset johdatti paikalle toinen myöhemmin tuomion saaneista miehistä. Ruumis oli löydettäessä pahoin mädäntynyt ja muurahaisten syömä, sillä se oli kätketty muurahaispesään. Ruumiinavauspöytäkirjasta ilmeni, että Happosta oli ennen kuolemaa pahoinpidelty raa’asti. Kuolinsyyksi vahvistui teloitustyyliin niskaan ammuttu laukaus. Ruumiin löytöpaikalle ilmestyi vuosikausien ajan puisia ristejä, joita Happosen vihamiehet puolestaan kävivät jatkuvasti repimässä pois.


title: Maija Haavisto

text: Maija Haavisto (s. 3. huhtikuuta 1984) on suomalainen kirjailija, joka asuu nykyisin Amsterdamissa. Hän on erikoistunut kirjoittamaan lääketieteestä, mutta kirjoittaa myös kaunokirjallisuutta.Haaviston runoja on julkaistu lisäksi kokoelmissa "Kuusiraajainen purppuratähti" (2006) ja "Creative For a Second" (2009).


title: Martti Hosia

text: Martti Hosia (s. 1948) on suomalainen toimittaja, joka työskenteli pitkään Yleisradion Venäjän asioihin erikoistuneena ulkomaantoimittajana. Hän toimi Ylen kirjeenvaihtajana Moskovassa kolmeen otteeseen: 1986–1990, 1994–1998 ja 2001–. Vuonna 2003 hän sai Vuoden journalisti -palkinnon kiihkottomasta mutta kriittisestä Venäjä-raportoinnistaan. Erityisesti palkintoraati arvosti Hosian raportointia Tšetšenian sodasta.


title: Susanna Haapoja

text: Aino Maria Susanna Haapoja (13. marraskuuta 1966 Kauhava – 30. toukokuuta 2009 Tampere) oli keskustalainen poliitikko. Hänet valittiin kansanedustajaksi vuoden 2003 eduskuntavaaleissa ja toiselle kaudelle vuoden 2007 vaaleissa. Haapoja oli Kauhavan kaupunginvaltuuston ja kaupunginhallituksen jäsenenä vuosina 1997–2000. Keskustanaisten puheenjohtajana hän toimi 2003–2005. Vuodesta 2005 hän toimi Kauhavan kaupunginvaltuuston puheenjohtajana. Haapoja oli koulutukseltaan agrologi ja työskenteli ennen kansanedustajuuttaan opettajana ja järjestöagrologina. Hänen isänsä on näyttelijä Kalevi Haapoja.


title: Marián Hossa

text: Marián Hossa (s. 12. tammikuuta 1979 Stará Ľubovňa, Tšekkoslovakia) on slovakialainen ammattilaisjääkiekkoilija, pelipaikaltaan oikea laitahyökkääjä. Hän pelaa NHL-seura Chicago Blackhawksissa. Hossa on kolminkertainen Stanley Cup -voittaja. Tällä hetkellä hän toipuu progressiivisen ihosairauden vaikutuksista, joita on yhä vaikeampi hoitaa ja hallita tavanomaisilla lääkkeillä. Lääkehoitojen takia hän jättää kauden 2017–2018 kokonaan pelaamatta.


title: Matias Linkoaho

text: Otto Matias Linkoaho (s. 1. tammikuuta 1994) on suomalainen pikajuoksija. Linkoahoa valmentaa Pekka Mäkelä ja hän edustaa Helsingin Kisa-Veikkoja. Sisäratojen SM-kilpailuista hänellä on hopeaa 200 metriltä ja kultaa viestistä vuodelta 2013 sekä mestaruus 400 metriltä ja pronssi viestistä vuodelta 2014. Linkoaho on edustanut Suomea myös Suomi-Ruotsi-maaottelussa vuonna 2013.


title: Minna Hesso

text: Minna Birgitta Hesso (s. 15. maaliskuuta 1976 Vantaa) on aktiiviuransa lopettanut suomalainen lumilautailija. Hän on alun perin kotoisin Klaukkalasta, mutta sittemmin muuttanut Sveitsiin. Hänen sijoituksensa Naganon olympialaisissa 1998 oli lumikourun finaalissa kuudes Saksan Nicola Thostin voittaessa.. Salt Lake Cityn olympialaisissa 2002 hän saavutti yhdeksännen sijan Yhdysvaltojen Kelly Clarkin yltäessä kultamitaliin. Parhaimmillaan Minna Hesso on ollut lumikourussa maailman ranking-ykkönen. Hänellä on ollut myös useita osakilpailuvoittoja maailmalta. Ennen kuin lumikourusta tuli olympialaji, ei Minna Hessolla ollut sponsorirahoitusta, mutta sittemmin häntä on rahoittanut muun muassa urheiluvälinevalmistaja Salomon.


title: Satakunnan maakunta

text:
Harjavalta, Huittinen, Kokemäki, Merikarvia, Nakkila, Pomarkku, Pori ja Ulvila muodostavat Porin seutukunnan. Sen asukasluku on noin 138 000 ja seutukunta on asukasluvultaan Suomen seitsemänneksi suurin. Porin seutukunta tunnetaan myös nimellä Karhukunnat.
Eura, Eurajoki, Rauma ja Säkylä muodostavat Rauman seutukunnan. Sen asukasluku on noin 66 000.


title: Pomarkku

text: Pomarkku () on Suomen kunta joka sijaitsee Satakunnan maakunnassa. Kunnassa asuu ihmistä, ja sen pinta-ala on  km, josta  km on vesistöjä. Väestötiheys on asukasta/km. Pomarkun naapurikunnat ovat Kankaanpää, Merikarvia, Pori ja Siikainen. Aikaisempia naapurikuntia ovat olleet Ahlainen, Lavia ja Noormarkku.


title: Pomarkun seurakunta

text: Pomarkun seurakunta on entinen Suomen evankelis-luterilaisen kirkon seurakunta, joka sijaitsi Satakunnan maakunnassa, Pomarkun kunnassa. Seurakunta kuului Turun arkkihiippakunnassa Porin rovastikuntaan. Seurakunnan viimeisenä kirkkoherrana toimi Hannu Anttoora. Vuonna 2017 seurakunnassa oli 1 817 jäsentä..


title: Luettelo Suomen kylistä vuosina 1919–1931

text: Pomarkussa on 9 kylää: Harhala, Honkakoski, Kiilholma (Kilholm), Kivijärvi, Laitila, Längelmäki, Pomarkku (Kirkonkylä) (Påmark), Tuunajärvi ja Uusikylä.


title: Pomarkku

text: Pomarkun kunnassa on kaikkiaan 25 järveä. Huomattavimmat niistä ovat Kynäsjärvi ja Inhottujärvi Porin, aiemmin Noormarkun, rajalla; Valkjärvi Kankaanpään rajalla sekä Isojärvi, joka on osittain Siikaisten puolella. Nämä, kuten koko Pomarkku kuuluu bifurkaatiosta tunnetun Karvianjoen vesialueeseen. Joki haarautui kahtaalle heti tultuaan Kankaanpään puolelta: sivuhaara kääntyi Leväsjokena länteen Isojärveen, mutta tämä yhteys katkesi Kynäsjärven laskun vuoksi jo 1800-luvun lopulla. Päähaara laskee Kynäsjärveen ja jatkuu sieltä Kynäsjokena Inhottujärveen. Sieltä joki jatkuu pohjoisena Pomarkunjokena − joka laskee Isojärven eteläpäähän − ja eteläisenä Noormarkunjokena kohti Selkämerta. Joessa on säännöstelypato Harjakoskella. Vuoden 2017 lopussa Pomarkussa oli 2 166 asukasta, joista 1 329 asui taajamissa, 825 haja-asutusalueilla ja 12 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Pomarkun taajama-aste on 61,7 %. Pomarkun taajamaväestö kuuluu vain yhteen taajamaan eli kunnan keskustaajamaan Pomarkun kirkonkylään, jossa oli vuoden 2016 lopussa 1 329 asukasta.


title: Puumala

text:
Puumala on Suomen kunta, joka sijaitsee Etelä-Savon maakunnassa. Kunnassa asuu ihmistä, ja sen pinta-ala on  km, josta  km on vesistöjä, kokonaispinta-alasta jopa prosenttia. Väestötiheys on asukasta/km. Puumalan naapurikunnat ovat Juva, Mikkeli, Ruokolahti, Savitaipale, Sulkava ja Taipalsaari. Puumalansalmi, minkä rannalla myös kunnan keskus sijaitsee, on Saimaan laiva- ja veneliikenteen solmukohta, mistä syystä Puumalasta käytetäänkin nimitystä "Saimaan Gibraltar". Puumalassa on asukaslukuun suhteutettuna toiseksi eniten vapaa-ajan asuntoja Suomessa.
Puumala on eräs Suomen vakaimpia kuntia talouden suhteen: talousluvut ovat rikkoneet kasvuennätyksensä kuusi vuotta peräkkäin, budjetti ollut ylijäämäinen lähes kahdella miljoonalla ja vuosikate on Suomen korkeimpia. Puumalaa kutsutaankin Saimaan alueen talousihmeeksi.. Puumalan työllisyys on kasvanut ja työttömien määrä on ennätyksellisen alhainen; 11,5% prosenttia, verrattuna lähikuntiin, kuten Sulkavaan (12,5%) ja Savonlinnaan (14,6%)


title: Pojanluoma

text: Pojanluoma on Ilmajoen kunnan kylä Etelä-Pohjanmaalla vajaan 20 kilometrin päässä Seinäjoesta. Kylällä sijaitsee mm. Neiron koulu ja Pojanluoma-seuran kylätalo Seurala. Pojanluoman asukasluku on yli 400. Pojanluoman vanhalla koululla toimii kansainvälinen laulukoulu. Luomuliitto on valinnut vuoden 2008 luomuyrittäjäksi Ilmajoen Makkaramestarit, joka toimii Pojanluoman kylässä. Pojanluomalta on alle 5 kilometriä Seinäjoen lentoasemalle.


title: Pori

text: Porin asukasluku nousi 1970-luvulla 80 000 tuntumaan ja väheni siitä 2000-luvulle saakka, kunnes vuoden 2010 kuntaliitos Noormarkun kanssa nosti asukasluvun runsaaseen 83 000:een. Asukasluku nousi edelleen Lavian kuntaliitoksen myötä vuonna 2015. Suuria asukasluvun harppauksia voidaan selittää alueliitoksilla. Taulukossa on käytetty kulloinkin voimassa ollutta aluejakoa.


title: Pomarkku

text: Pomarkun alueelta on tehty muutamia kivikaudenaikaisia esinelöytöjä. Suuri osa kunnan alueesta kuului varhaiskeskiajalla Sastamalan pitäjän, lähinnä Ylä-Sastamalan eli myöhempien Karkun, Suoniemen ja Mouhijärven talojen erämaihin. Pomarkun alue liitettiin kuitenkin jo hyvin varhain Suur-Ulvilan pitäjään ja samalla se joutui myös ruotsalaisen uudisasutuksen piiriin. Tästä kertovat muiden muassa ruotsalaisperäiset viiden suuren uudiskylän nimet Pomarkku, Noormarkku, Söörmarkku, Kaasmarkku ja Klåsmark (Lassila). Pomarkku-nimen on arveltu syntyneen kahdella vaihtoehtoisella tavalla: siellä asuvien katsottiin olevan "ylhäällä rajaseudulla" (uppå marken), mutta nimen alkuosassa on nähty myös miehennimi Paavali, Påval eli Pål (siitä Pålsmark ja myöhemmin Påmark). Vuoden 1540 maakirjan mukaan Pomarkussa oli neljä taloa.


title: Noormarkku

text: Noormarkku () on Suomen entinen kunta, joka sijaitsi Satakunnan maakunnassa. Noormarkusta tuli osa Poria vuonna 2010. Kunnassa asui ihmistä , ja sen pinta-ala oli  km, josta  km on vesistöjä. Väestötiheys on asukasta/km. Noormarkun naapurikunnat ennen kuntaliitosta olivat Lavia, Pomarkku, Pori ja Ulvila. Aikaisempia naapurikuntia olivat Porin kaupunkiin vuonna 1967 liitetty Porin maalaiskunta ja samoin Poriin vuonna 1972 liitetty Ahlainen sekä Ulvilaan vuonna 2005 liitetty Kullaa.


title: Pakkoyrittäjä

text: Näennäisyrittäjyys liittyy työnantajien haluun ulkoistaa palkkatyötä yrittäjätyöksi. Työnantajat tavoittelevat kilpailukykyä keskittymällä omaan ydinosaamiseensa. Tämän saavuttamiseksi työnantajat ovat mm. ulkoistaneet ydintoimintoihinsa kuulumattomia työntekijöitään yrittäjiksi, joilta ne sitten ostavat palveluita. Jos ostava yritys määrittelee palvelun hinnan ja estää yrittäjää tarjoamasta palveluita myös muille asiakkaille, yrittäjällä ei ole todellisia mahdollisuuksia kilpailla markkinoilla ja valita asiakkaitaan. Toisin kuin palkansaajana, yrittäjä ei saa tuloja ajalta, jolloin hän on sairaana, lomalla tai työtä ei ole. Toisin sanoen näennäisyrittäjä kantaa yrittäjäriskiä, mutta hänellä ei ole riittäviä mahdollisuuksia voiton tavoitteluun tai toiminnan kehittämiseen. On esitetty, että tällaista näennäisyrittäjyyttä ei tulisi kutsua pakkoyrittäjyydeksi tai ylipäätään yrittäjyydeksi, sillä siinä eivät täyty yrittäjyyden edellytykset ja määritykset.


title: Pankki

text: Pankki on instituutio, joka tarjoaa finanssipalveluita, erityisesti maksuliikenteen hoitoa ja luotonantoa. Pankki kerää pääomaa suoraan omistajiltaan sekä ottamalla vastaan talletuksia. Pankkeja on monenlaisia, mutta yleisimpien liikepankkien toimintaperiaate on ottaa vastaan rahaa talletuksena, maksaa tallettajalle palkkioksi korkoa, joka rahoitetaan lainaamalla rahoja eteenpäin vähän korkeampaa korkoa käyttäen. Näiden korkojen erotuksella sekä erilaisten palvelumaksujen avulla rahoitetaan pankin toimintaa, tuotetaan voittoa omistajille ja korjataan luottotappioita.


title: Pertsa ja Kilu

text: ”Viimeiset kaanit” -tarinassa Pertsa ja Kilu lainaavat Pertsan isän soutuveneen ja paluumatkalla kalareissulta he pelastavat uppoavasta veneestä Arpinaaman ja tämän tyttöystävän. Tästä alkaa pankkiryöstäjän etsiminen muutaman kaverin ydinryhmän – eli kaanien – avulla. Poliisi tutkii samaa rikosta, ja rikollinen etsii uponnutta venettään. Pettersonin hylätty venevaja on keskeinen paikka, jossa yhteenotot poikien, poliisin ja rikollisten välillä tapahtuvat. Lopussa Pertsa ja Kilu tietenkin ratkaisevat rikoksen.


title: Mies vailla menneisyyttä

text: Nähdessään hitsaajia telakalla mies muistaa olevansa ammatiltaan hitsaaja. Hänelle tarjotaan töitä, mutta telakan palkkakonttori määrää hänet avaamaan pankkitilin. Pankki ei kuitenkaan suostu avaamaan nimetöntä tiliä, ja kaiken lisäksi mies joutuu pankkiryöstön todistajaksi. Poliisi ei usko miehen tarinaa nimettömyydestä ja heittää hänet putkaan, mutta Pelastusarmeijan lakimies (Matti Wuori) hankkii hänet vapaaksi. Myöhemmin mies tapaa baarissa pankkiryöstäjän (Esko Nikkari), joka kertoo miehelle tarinansa: pankki on ajanut hänen maansiirtoyrityksensä konkurssiin ja hän teki ryöstön voidakseen maksaa pois velkansa entisille työntekijöilleen. Mies lupaa toimittaa rahat työntekijöille ja pankkiryöstäjä ampuu itsensä tämän lähdettyä.


title: Panostaja (yritys)

text: Panostaja on määritellyt toimintansa ytimeksi suomalaisen yrittäjyyden ja yritystoiminnan kehittämisen. Sijoitusyhtiöiden arvoa kasvatetaan aktiivisen omistajuuden keinoin tuomalla yritykseen sitoutunut johto sekä liiketaloudellista ja strategista osaamista. Myös yhtiön sisäiseen viestintään kiinnitetään erityistä huomiota. Panostajan liiketoimintastrategiana on nostaa omistusyritys alansa vahvaksi tekijäksi 5–10 vuodessa, minkä jälkeen se jatkaa toimintaansa itsenäisenä yrityksenä. Panostajan liikevaihto vuonna 2018 oli 199,7 miljoonaa euroa.


title: Kokki

text: Kokki on henkilö, joka toimii ammattimaisena ruoanlaittajana. Kokki voi työskennellä ravintolan, laivan, leirin tai muun vastaavan keittiössä. Ravintolakokin työhön kuuluu muun muassa ruoanlaitto, ruokalistan laatiminen ja asiakkaiden tilauksien vastaanottaminen hovimestarilta, tarjoilijalta tai ”printiltä”. Keittiön esimiehiä ovat vuoromestarit, keittiömestarit ja keittiöpäälliköt.


title: Pankki

text: Investointipankit auttavat yrityksiä ja valtioita keräämään pääomaa laskemalla liikkeelle arvopapereita ja johdannaisia, joilla sitten käydään kauppa pörsseissä. Investointipankit myös neuvovat yrityksiä mm. fuusioissa ja yritysostoissa ("mergers and acquisitions", "M&A") sekä sijoituksista irtautumisessa ("divestment"). Tätä kutsutaan pankin myyntipuoleksi ("sell side"). Lisäksi investointipankkien toimintaan kuuluu ostopuoli ("buy side"), johon kuuluvat eläkerahastot ja sijoitusrahastot (mukaan lukien hedgerahastot).


title: Space Rage

text: Pankkiryöstäjä Grange lähetetään rangaistusleirille Proxima Centauri -planeetalle. Siellä hän suunnittelee heti pakoa, jota ovat estämässä palkkasoturi Walker ja jo eläkkeellä oleva eversti.


title: Taavetin pankkiryöstö 1926

text: Ryöstäjien takaa-ajoon osallistui poliisin lisäksi sotaväkeä ja suojeluskuntalaisia. Toinen ryöstäjistä pidätettiin jo samana iltana Pulsan asemalta ja toinen kaksi päivää myöhemmin. Ryöstäjät olivat iältään 18-20 vuotiaat työmies Yrjö Kuosmanen ja kansakoulunopettajan poika Eero Linnasalo jotka olivat molemmat kotoisin Pulsasta. He olivat suunnitelleet ryöstöä jo edellisen vuoden syksystä lähtien. He olivat yrittäneet ryöstöä jo kaksi kertaa aiemmin keväällä mutta luopuneet aikeesta molemmilla kerroilla kun konttorissa oli ollut liikaa asiakkaita paikalla. Kolmannella yrittämällä 1. kesäkuuta saavuttuaan junalla Pulsasta Taavettiin he joivat itsensä metsässä humalaan ja menivät sitten pankin konttoriin. Konttorissa oli kuitenkin sillä hetkellä vain vähän rahaa sillä ylimääräinen raha oli lähetetty päivällä Lappeenrannan konttoriin. Viipurin hovioikeus tuomitsi ryöstön tekijät kuolemanrangaistukseen mutta korkein oikeus muutti marraskuussa 1926 tuomion elinkautiseksi kuritushuonerangaistukseksi. Ryöstössä käytetyn aseen omatekoinen äänenvaimennin on Rikosmuseon kokoelmissa.


title: Pankki

text: Nykyään pankki käsitetään yleisesti instituutiona, jolla on luottolaitokselle myönnetty toimilupa. Yleensä pankkilupia myöntää pankkisäädännön määrittelemä viranomainen ja se antaa oikeudet tarjota tavanomaisimpia palveluita kuten talletuksia. Suomessa nykyään luottolaitostoimiluvan myöntää Finanssivalvonta. Suomessa pankeiksi kutsutaan ainoastaan luottolaitoksia, jotka ottavat vastaan yleisön talletuksia. Esimerkiksi pelkkää joukkovelkakirjarahoitusta hankkiva luottolaitos ei ole pankki. Monet lainsäädännöt tuntevat myös rajoitettuja instituutioita, joilla on oikeus pankkitoiminnan kaltaisiin oikeuksiin ilman tarvetta pankkiluvalle.


title: Espanjan alueet Pohjois-Afrikassa

text: Espanjaan kuuluu itsehallintoalueiden ja maakuntien lisäksi joukko alueita Pohjois-Afrikassa Marokon rannikolla. Espanjan kielessä alueista on historiallisesti käytetty yhteisnimitystä "plazas de soberanía". Alueet ovat kuuluneet Espanjalle 1500- ja 1600-luvuilta lähtien ja tunnustaessaan Marokon itsenäisyyden vuonna 1956 Espanja ei luopunut alueiden hallinnasta. Kansallismieliset tahot Marokossa ovat vaatineet alueiden liittämistä Marokkoon.


title: Katalonia

text: Katalonia (, , ) on itsehallintoalue Espanjassa. Sitä rajoittavat pohjoisessa Ranska ja Andorra, idässä Välimeri, etelässä Valencian itsehallintoalue ja lännessä Aragonian itsehallintoalue. Sen pääkaupunki on Barcelona.


title: Espanjan itsehallintoalueet

text: Vuoden 1978 perustuslaki jakaa Espanjan seitsemääntoista itsehallintoalueeseen (). Aluejako perustuu toisaalta historiallisiin kuningaskuntiin ja toisaalta muihin hallinnollisiin yksiköihin, kuten maakuntiin (esimerkiksi La Rioja). Kaikilla itsehallintoalueilla on oma lippu ja vaaleilla valittavia itsehallintoelimiä kuten parlamentti. Espanjalaisessa itsehallintomallissa autonomian taso vaihtelee alueittain. Baskimaa ja Navarra keräävät omat veronsa (), kun muiden itsehallintoalueiden verotuksesta vastaa keskushallinto.


title: Baskimaa (itsehallintoalue)

text: Baskimaa (, ) on itsehallintoalue Pohjois-Espanjassa Atlantin rannikolla. Baskimaan pääkaupunki on Vitoria-Gasteiz. Historiallinen Baskimaa, baskien asuinalue, käsittää itsehallintoalueen lisäksi Navarran sekä Pohjoisena Baskimaana tunnetun alueen Ranskan puolella.


title: Espanjan alueet Pohjois-Afrikassa

text: Ceutan ja Melillan kaupungeilla on vuodesta 1995 itsehallinto, ja niillä on enemmän valtaa kuin normaaleilla kaupungeilla, mutta vähemmän kuin varsinaisilla itsehallintoalueilla. Pienemmät alueet ovat pieniä saaria tai saarekkeita Marokon rannikolla, eikä niillä asu siviiliväestöä. Kaikki alueet kuuluvat Euroopan unioniin osana Espanjaa. Valuutta on euro.


title: Kastilia-La Mancha

text: Kastilia-La Mancha () on itsehallintoalue Espanjassa. Sen rajanaapureita ovat Kastilia ja Leónin, Madridin, Aragonian, Valencian, Murcian, Andalusian ja Extremaduran itsehallintoalueet. Itsehallintoalueen väkiluku vuonna 2017 oli 2 031 479.


title: Navarra

text: Navarra () on itsehallintoalue ja maakunta Pohjois-Espanjassa. Sen naapureita ovat Baskimaan, La Riojan ja Aragonian itsehallintoalueet sekä Ranska. Navarran väkiluku oli 643 234 vuonna 2017. Kolmannes väestöstä asuu pääkaupungissa Pamplonassa (). Navarrassa on 272 kuntaa.


title: Montellà i Martinet

text: Montellà i Martinet on kunta Espanjassa. Se sijaitsee Katalonian itsehallintoalueella Lleidan maakunnassa Baixa Cerdanyan comarcassa. Kunnan pinta-ala on 55 neliökilometriä, ja asukkaita siellä on 547 (2016). Väestötiheys on noin 10 as./km².


title: Madrid (itsehallintoalue)

text:
Madrid sijaitsee maan keskustasangolla, Kastilia ja Leónin ja Kastilia- La Manchan itsehallintoalueiden välissä. Alueen pinta-ala on 8 027 neliökilometriä ja väkiluku 6 507 184 vuonna 2017.
Yli puolet väestöstä asuu itsehallintoalueen ja koko Espanjan pääkaupungissa Madridissa. Muita suuria kaupunkeja ovat muun muassa Alcalá de Henares, Móstoles, Fuenlabrada, Leganés, Getafe ja Aranjuez. Kaikkiaan alueella on 179 kuntaa.


title: Madrid (itsehallintoalue)

text: Toisin kuin useimmat Espanjan itsehallintoalueista, Madrid muodostuu vain yhdestä maakunnasta. Maakunta jakautuu edelleen 11 piirikuntaan ("comarca"):Pääkaupungin lisäksi maakunnassa on useita muitakin nähtävyyksiä:Madridin itsehallintoalueelta on kotoisin neljä Espanjan pääsarjassa Primera Divisiónissa pelaavaa jalkapalloseuraa: Real Madrid, Atlético Madrid, Getafe ja Rayo Vallecano.


title: Hankavesi-Lonkari

text: Hankavesi on Pohjois-Savossa sijaitseva järvi, joka kuuluu Rautalammin reittiin ja on Rautalammin kunnan keskustan tuntumassa. Järviwikissä ja Kalapaikka.netissä Hankavesi ja kylän pohjoispuolella oleva Lonkari luetaan samaksi järveksi. Samanniminen järvi on myös Hankasalmen kirkonkylän tuntumassa.


title: Victorianjärvi

text: Victorianjärvi on Afrikan suurin järvi, laajin trooppinen järvi maailmassa ja pinta-alaltaan toiseksi suurin makean veden järvi maailmassa. Laajuisekseen järveksi Victorianjärvi on melko matala, minkä johdosta vesimäärältään se on vasta seitsemänneksi suurin makean veden järvi. Victoriajärven pinta-ala on 68 800 km² ja vesimäärä 2 750 km³. Suurin mitattu syvyys on 84 metriä. Se on Niilin pisimmän haaran alkulähde ja sijaitsee Tansanian, Ugandan ja Kenian alueella. Järvessä on yli 3 000 saarta. Monet niistä ovat asuttuja. Saariin kuuluvat muun muassa Ugandan puolella sijaitsevat Ssese-saaret.


title: Kartiskajärvi (Orivesi, Maunus)

text: Järven pinta-ala on 10,0 hehtaaria ja se on 550 metriä pitkä ja 350 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien välisessä painaumassa. Järvi on V-kirjaimen muotoinen eli sillä on kaksi lahtimaista uloketta. Etelärannat ovat muita rantoja jyrkemmät ja siellä kaksi yli 25 metristä jyrkännettä putoaa suoraan veteen. Järvellä ei ole kartan mukaan saaria ja se on autio. Sen rantaviivan pituus on 1,8 kilometriä ja sen rannat ovat osittain soistunutta metsämaata. Vähältä Heinäjärveltä tulee järven eteläpuolelle metsäautotie.


title: Keitele (järvi)

text: Viitasaaren kirkonkylän pohjoispuolella on erillinen Ylä-Keiteleen järviallas. Se muodostaa 3 641 hehtaarin kokoisen Natura 2000 -ohjelmaan kuuluvan suojelualueen. Ylä-Keiteleen Pihkurinselkä on karu, valtakunnallisesti merkittävä selkävesi, jonka rannat ovat suurelta osin rakentamattomia. Suojelualue käsittää noin seitsemän kilometriä mannerrantaa ja useita kookkaita saaria, pieniä saaria sekä luotoja. Sadinsaari, Marjosaari, Kalliosaaret ja Ukonniemen kärki sijaitsevat erillään muusta alueesta. Rannat ovat vaihtelevia ja maisemallisesti edustavia. Alueen kasvillisuus on pääasiallisesti karua ja lajistollisesti vähäistä. Leimallisia ovat rantoja kiertävät rantakalliot sekä lahtien luhdat ja rantaniityt. Alueen pohjoisosassa suojelualueeseen kuuluu useita maisemallisesti ja luonnonarvoiltaan tärkeitä niemenkärkiä. Maisemallisesti edustavia niistä ovat esimerkiksi Vehkoosaaren eteläkärjet, Palkonniemi ja Luodeniemi. Jurvansaaren kärjessä on tulvavaikutteista koivikkoa, jossa on siellä täällä lahoa lehtipuuta pökkelöinä ja maahan kaatuneina.


title: Haapajärvi (Virtasalmi)

text: Haapajärvi (SYKE:n järvinumero 04.253.1.024) on Vuoksen vesistön Haukiveden reittiin kuuluva pienehkö järvi Pieksämäen kaupungin (aiemmin Virtasalmen kunnan) ja Juvan kunnan alueella Etelä-Savossa. Sen pinta-ala on 7,18 km², ja pinnankorkeus 105,1 metriä merenpinnan yläpuolella. Järvi on varsin matala.


title: Pakasaivo

text: Pakasaivo on meromiktinen järvi, jossa ei tapahdu lainkaan pinta- ja pohjaveden vuoden kuluessa sekoittavaa kiertoliikettä. Järven vesi on normaalia järvivettä noin 12,5 metrin syvyyteen asti. Tämän jälkeen vesi muuttuu hyvin nopeasti hapettomaksi, ja sen rikkivetypitoisuus kasvaa huomattavaksi. Korkea rikkivetypitoisuus estää lahoamista, minkä vuoksi järveen vuosituhansien kuluessa uponneet veneet, puut yms. säilyvät maatumattomina ja muodostavat järven pohjan peittävän kerroksen.


title: Vesijärvi (Pirkanmaa)

text: Järven pinta-ala on 3 948 hehtaaria eli 39 neliökilometriä. Se on 18 kilometriä pitkä ja 7 kilometriä leveä. Järvi on muodostunut Tampereelta Kangasalan kautta Pälkäneelle jatkuvan harjujakson taakse. Vain järven lounaispäässä on avointa selkävettä, järven keskiosa on kapea ja järven koillispäässä on runsaasti suuria saaria. Järven levein kohta on Santasaaren ja Mutikkon niemen välinen 4,5 kilometrin levyinen. Leveimmästä kohdasta etelään aukeaa kahdeksan kilometriä pitkä järvenselkä. Tältä järvenselältä työntyy Vohlion saaren taakse Saappaanpohjan lahti, ja itään länteen pari kilometriä pitkä Kaukalahti. Erityinen järvenalue on Saappaanpohjan eteläpuolella oleva Lintulahti, joka jää kilometrin pituisen, mutta 100 metriä leveän, Santasaaren suojaan. Pohjoisessa oleva melkein 300 metriä leveä Mutikonsalmi yhdistää järven suurimman selän pohjoisen kapeaan järvenosaan. Salmen pohjoispuolelta alkaa länteen 2,2 kilometriä työntyvä Havisevanlahti. Sitä vastapäätä sijaitsevat Kitiniemenlahti ja Savisenlahti, jotka päättyvät Kitiniemen edustalla olevaan 200 metriä leveään salmeen. Salmen takaa aukeaa 3,5 kilometriä pitkä järvenselkä, joka päättyy Palosaareen. Se, ja alueen muut suuret saaret, rikkovat Vesijärven koillispään vesialueen sokkeliseksi saaristoksi. Saarten eteläpuolelle jää pieni Mäntysenselkä ja niiden pohjoispuolelle pitkät ja kapeat Taipaleenlahti ja Jäniänlahti, näistä edempänä sijaitsee Vanhankylänlahti, ja aivan tämän lahden perällä vielä Siitamanlahti ja Kailahti.


title: Haapajärven tekoallas

text: Haapajärven tekoallas on Raahessa entisen Saloisten kunnan alueella sijaitseva järvi. Tekoallas on rakennettu vuonna 1966 turvaamaan Rautaruukin terästehtaan makean veden saantia patoamalla Haapajärvi ja kohottamalla sen pintaa. Vesi tekojärveen saadaan Pattijoesta kevättulvien ja sateiden aikana ja vesi johdetaan Haapajokea pitkin Kuljunlahteen. Haapajärven rannat ovat muutamia kesämökkejä lukuun ottamatta asumattomat. Järven rannalla on myös lintutorni ja kota sekä Saloisten jahtimiesten jahtimaja. Saloisten kirkonkylälle järveltä on matkaa noin 4 km.


title: Orivesi (Saimaa)

text: Orivesi on sokkeloinen, yli 1 500 saaren rikkoma järvi, jolla on pituutta pohjois–eteläsuunnassa enimmillään 60 kilometriä ja leveyttä 16 kilometriä järven keskiosassa. Järven osa-alueita ovat eteläinen, vähäsaarisena kraatterialtaana tunnettu Paasselkä, keskiosien Orivedenselkä ja Savonselkä, kaakossa Kiteelle työntyvä Mustanselkä sekä pohjoisessa kapean Onkisalmen erottama Heposelkä. Järven saarien yhteenlaskettu pinta-ala on yli 100 km², ja niistä suurimmat ovat Oravisalo, Varpasalo, Niinikkosaari, Siikasaari, Suoparsaari ja Ikolansaari. Järven lounaisrannalla sijaitsee Savonrannan kirkonkylä, pohjoisrannalla Liperin kirkonkylä ja kaakossa Mustanselän rannalla Kiteen Puhoksen taajama. Kuten muutkin Saimaan osajärvet, myös Orivesi on suhteellisen syvä: keskisyvyys on yli yhdeksän metriä ja suurin mitattu syvyys 74 metriä. Rantaviivaa suurella Orivedellä on yli 1 300 kilometriä. Savonlinnan ja Joensuun välinen syväväylä kulkee järven poikki.


title: Merivesi

text: Merivesi on niin suolaista, että sitä ei voida käyttää talous- ja kasteluvetenä. Makean veden tuottaminen merivedestä on kemiallisesti mahdollista mutta varsin kallista. Merisuolaa on sen sijaan helppo tuottaa merivedestä haihdunta-altaiden avulla kuivilla ja lämpimillä ilmastovyöhykkeillä. Taloudellisesti kannattavaa on myös magnesiumin ja bromin erottaminen merivedestä, ja kuivilla rannikkoseuduilla merivedestä valmistetaan myös suolatonta juomavettä esimerkiksi tislaamalla tai käänteisosmoosin avulla.


title: Maasika

text: Maasika on levinnyt suurimpaan osaan Saharan eteläpuolista Afrikkaa. Se viihtyy parhaiten Afrikan savanneilla ja muualla puolikuivilla alueilla. Se ei elä Afrikan sarven alueella eikä se viihdy metsäisillä alueilla, joten sitä ei tavata Afrikan sademetsissä, vaikka muutamia havaintoja Kongon metsissä elävistä maasioista onkin tehty. Vaikka maasikaa metsästetään sekä lihan että hampaiden takia, laji on elinvoimainen, mutta paikallisesti se ei ole kovin yleinen missään. Maasiat suosivat yleensä paikkoja, joissa maa on pehmeää, vettä ja termiittejä on saatavilla tarpeeksi ja maasto avointa.


title: Metsänemä

text: Metsänemä on pohjoinen ja mantereinen kasvi. Sen levinneisyysalue on varsin laaja ja ulottuu Britteinsaarilta ja Keski-Euroopasta itään Aasian havumetsävyöhykkeen kautta Japaniin saakka. Pohjoismaissa metsänemää tavataan Suomessa, Ruotsissa ja Norjassa. Suomessa lajia on tavattu harvinaisena koko maassa etelärannikolta Pohjois-Lappiin ja sen havaintoja on kaikista eliömaankunnista. Suuri osa Etelä- ja Keski-Suomen havainnoista on kuitenkin vanhoja. Epäsäännöllinen ja lyhyt kukinta vaikeuttaa metsänemän havainnointia, joten lajin nykytilaa Suomessa on vaikea arvioida.


title: Mattohait

text: Mattohaita tavataan trooppiselta Tyyneltämereltä alueelta, joka ulottuu Japanista Australiaan. Ne elävät sekä mutaisilla, kivikkoisilla että hiekkaisilla pohjilla. Lajien ravinnosta tiedetään vain vähän, mutta ne todennäköisesti syövät pieniä kaloja, äyriäisiä ja pohjan selkärangattomia eläimiä.


title: Taivaanvuohi

text: Taivaanvuohia pesii Kanadassa, Yhdysvaltojen pohjoisosissa, Islannissa ja muualla Pohjois-Euroopassa sekä Venäjällä. Taivaanvuohi on muuttolintu, joka talvehtii etelässä, Euroopan linnut Etelä-Euroopassa ja Saharan eteläpuolisessa Afrikassa. Taivaanvuohet saapuvat maaliskuun lopulla ja huhtikuussa, ja lähtevät syysmuutolle heinäkuussa. Vetisillä rantaniityillä voi parhaaseen muuttoaikaan elokuussa tavata kymmenien yksilöiden hajanaisia parvia. Syysmuutto päättyy vähitellen loka–marraskuun aikana, ja muutamia yksilöitä voi jäädä yrittämään talvehtimista sulana pysyviin ojiin ja viemärien suistoihin.


title: Laulurastas

text: Laulurastas muuttaa syys–lokakuussa Länsi- ja Etelä-Eurooppaan sekä Pohjois-Afrikkaan. Pääosa laulurastaistamme talvehtii Iberian niemimaalla. Keväällä se palaa huhti–toukokuussa, päämuuton sattuessa vapun tienoille. Se on yömuuttaja, ja hyvinä muuttoöinä voi taivaalta kuulla sen tiksahduksia satamäärin.


title: Kynnetönmanaatti

text: Kynnettömätmanaatit elävät Amazonin alueella, jossa usein tulvii vuosittain. Tulva peittää Englannin kokoisen sademetsäalueen. Manaatit suosivat hitaasti virtaavia tai seisovia järviä, jokia ja kanavia, joissa kasvaa paljon vesikasveja etenkin pinnalla. Veden lämpötilan täytyy olla yli 22 astetta. Manaattien elinalueella veden pinnankorkeus voi vaihdella jopa 10–15 metriä, ja manaatit joutuvat vetäytymään kuivan kauden ajaksi syviin järviin tai joenuomiin. Kun vedenpinta nousee, ne siirtyvät jopa puolen vuoden paaston jälkeen reheville tulvaniityille keräämään rasvavarastoa. Manaattien lyhyt kuono sopii erityisen hyvin pintakasvien syöntiin.


title: Myanmar

text: Myanmar vie ulkomaille muun muassa jalokiviä ja kaasua. Suurin osa kansasta elää maataloudella. Hallinto on korruptoitunut. Maa tunnetaan suurena oopiumin tuottajana. Myanmarissa on ollut pitkään sotilasdiktatuuri, joka lakkautti itsensä 2010-luvulla. Maassa on ollut monia sisäisiä sotia eri kansojen välillä. Myanmar on köyhä maa, jossa on suuret tuloerot. Nuori demokratia on horjuva ja armeijalla on yhä valta-asema maan politiikassa. Niinpä ihmisoikeuksien kunnioitus on ollut maassa vähäistä. Uskonnoilla on sekä rauhaa luova että sitä horjuttava rooli. Väkivaltaa on erityisesti buddhalaisen enemmistön ja muslimivähemmistön välillä.


title: Maasait

text: Maasait eli masait ovat itäafrikkalainen paimentolaiskansa, joka elää pääosin Kenian ja Tansanian alueella. Huolimatta nykyaikaisen yhteiskuntajärjestelmän kehittymisestä myös Afrikkaan maasait ovat pääosin säilyttäneet oman luonnonläheisen elintapansa ja kulttuurinsa. Maasait ovat yksi Afrikan tunnetuimmista etnisistä heimoista.


title: Maasait

text: Maasait tunnetaan erilaisista koristehelmistään (helmet eivät ole aitoja), jotka tuodaan maasaiden torikauppaan Intiasta. Niistä tehdään leveitä kaulakoruja. Korujen muoto kertoo, mihin heimoon nainen kuuluu. Naisilla on myös metallikoruja, joita pidetään kaulassa, nilkoissa, korvissa ja ranteissa. Kaikki maasait ajelevat päänsä kaljuiksi. Vain vastasyntyneillä, pienillä lapsilla, nuorilla sotureilla sekä niillä naisilla, jotka eivät saa lapsia, on pitkät hiukset. Sekä miehillä että naisilla pieniä auringossa palaneita iholaikkuja pidetään kauniina.


title: Mustatasku

text: Mustataskun elinympäristöä ovat kuivat rotkot, laaksot ja kalliot niin rannikolla kuin sisämaassa. Reviirivaatimuksia ovat jyrkänteet, kalliot, rauniot, kivenlohkareet sekä pensaat ja yksittäiset puut. Vuoristossa sitä tavataan yleensä kahden kilometrin korkeudelle saakka, mutta myös harvemmin kolmen kilometrin korkeudessa.


title: Pekko Aikamiespoika (televisiosarja)

text: Pekko Aikamiespoika - Tyräahon tyhjätasku on vuonna 1993 Yle TV2-kanavalla esitetty kahdeksanosainen komediasarja. Sarja kertoi Timo Koivusalon esittämästä Pekko Aikamiespojasta. Sarjan ohjasi Visa Mäkinen. Visa Mäkisen tuotannoille tyypillisenä sarjan kuvauspaikat sijoittuvat pääasiassa Satakunnan alueelle.


title: Ystäväni Tiikeri & Nalle Puh

text: Ystäväni Tiikeri & Nalle Puh () on yhdysvaltalainen tietokoneanimaatiosarja, joka perustuu A. A. Milnen luomaan Nalle Puhiin. Sarjan tuotti Walt Disney Television Animation ja sitä esitettiin ensi kerran Yhdysvalloissa toukokuussa 2007. Sarjassa esiintyvät Nalle Puhista tutut hahmot lukuun ottamatta Pöllöä ja Myyrää. Mukana seikkailee nyt kuusivuotias tyttö Emmi ja hänen pieni koiranpentunsa Pilkku. Risto Reipas sen sijaan oli esiintynyt silloin tällöin ja leikkinyt pikkupojasta asti leluillaan, mutta ei enää. Niin kävi Pöllön ja Myyrän. Risto on nyt jo tietenkin teini-ikäinen poika ja lähtenyt yläkouluihin tai lukioon. Sen tilalle tuli Emmi ja kaikki lelut tuotiin hänelle takaisin.


title: The Crazies (vuoden 2010 elokuva)

text: Nelikko matkaa Beccan poikaystävän Scottyn farmille, johon myös armeija löytää. Armeija tappaa Scottyn ja tämän äidin, ja David onnistuu kaappaamaan yhden sotilaista kuulusteltavaksi. Sotilas kertoo, että armeijalle on annettu käsky tappaa kaikki siviilit ja saastuneet. Sotilas päästetään menemään eikä tämä käräytä nelikkoa, ja he jatkavat matkaansa Duttenien asunnolle josta he saavat auton. Sisällä Roryn vaimo ja poika ovat saaneet tartunnan ja yrittävät tappaa Davidia ja Judya. David ja Russell tappavat Peggyn ja Curtin, mutta Russell alkaa käyttäytymään oudosti.


title: Älä kerro äidille 2

text: Älä kerro äidille 2 () on homojen elämästä kertova yhdysvaltalainen TV-sarja, joka alkoi Yhdysvalloissa vuonna 2000 ja päättyi 2005. Alkuperäinen brittiläinen TV-sarja "Älä kerro äidille" sisälsi 10 jaksoa, mutta yhdysvaltalaisessa versiossa tuotantokausia on 5 ja jaksoja kaiken kaikkiaan 83. Kuten alkuperäisessä sarjassa myös yhdysvaltalaisversion keskiössä on pieni homomiesten joukko, joiden villiä ja vapaata elämää sarja seuraa. Päähenkilöiden joukkoon kuuluu myös naispariskunta Lindsay Peterson ja Melanie Marcus. Manchesterin tilalla on yhdysvaltalaisversiossa Pittsburghin kaupunki Pennsylvanian osavaltiossa.


title: Luettelo televisiosarjan Kotikatu henkilöistä

text: Hannes Luotola (es. Risto Autio) on Karin Luotolan entinen aviomies, jolla on tämän kanssa kolme yhteistä lasta: Teemu, Ninni ja Timo-Veli. Lisäksi hänellä on adoptiopoika Heikki Pennanen. Hannes muutti pari vuotta hänen ja Karinin avioeron jälkeen Pohjois-Suomeen eikä ollut mukana sarjassa sen jälkeen viiteen vuoteen. Vuonna 2012 hän alkoi kuitenkin esiintyä sarjassa jälleen. Hannes toimi rekkakuskina ja kävi työnsä vuoksi silloin tällöin Helsingissä. Sitten hän alkoi etsiä vakituista asuntoa Helsingissä. Lapissa hänellä oli ollut avovaimo ja yritys, mutta avoliitto päättyi ja yrityksestä jäi velkaa. Hannes on ajoittain käyttänyt liikaa alkoholia.


title: Seitsemäntoista

text: Seitsemäntoista on Yleisradion tuottama kolmiosainen television minisarja vuodelta 2017. Itsenäisen Suomen satavuotisjuhlavuonna valmistunut, nuorille suunnattu draamasarja kertoo kahdesta 17-vuotiaasta tytöstä vuoden 1917 poliittisessa myllerryksessä Helsingissä. Kolmantena päähenkilönä on silloinen pääministeri Oskari Tokoi. Sarjan on käsikirjoittanut Emma Taulo ja ohjannut Atro Lahtela, ja sen pääosissa näyttelevät Elli Melasniemi ja Milla-Mari Pylkkänen teinityttöinä sekä Jarkko Pajunen Tokoina. Koomikkona paremmin tunnettu Stan Saanila esittää Suomen venäläistä kenraalikuvernööriä Mihail Stahovitšia.


title: Näkijä

text:
Näkijä ("Medium") on yhdysvaltalainen draamasarja. Sarjan päähenkilönä on meedio Allison DuBois, joka hyödyntää kykyään muodostaa yhteys kuolleisiin työssään syyttäjänvirastossa. DuBois'ta esittävä Patricia Arquette on palkittu roolistaan Emmy-palkinnolla kategoriassa Paras naispääosa draamasarjassa vuonna 2005.
Sarjan tuotannosta vastaa Emmy-palkittu tuottaja Glenn Gordon Caron. Alun perin sarjaa esitettiin NBC:n verkossa vuosina 2005–2009. Sarja siirtyi CBS:lle viiden tuotantokauden jälkeen vuonna 2009. Syksyllä 2010 alkoi seitsemäs tuotantokausi, joka on sarjan viimeinen. Suomessa Näkijää esittää Nelonen, joka on esittänyt juuri viimeisen eli seitsemännen tuotantokauden Loppuun.


title: Selviytyjät Suomi

text: Sarjan toinen tuotantokausi on ensimmäinen, jonka osanottajat olivat julkisuuden henkilöitä. Nelonen esittää kauden keväällä 2018 ja kauden juontajana toimii Juuso Mäkilähde. Ohjelma kuvataan Filippiineillä kesä-heinäkuussa 2017. Kilpailijat ovat ex-alppihiihtäjä Kalle Palander, räppäri ja kehonrakentaja Musta Barbaari, fitness-malli Janni Hussi, toimittaja Katja Ståhl, näyttelijä Kai Vaine, mediapersoona Cristal Snow, tanssinopettaja Helena Ahti-Hallberg, pokeripelaaja Ilari Sahamies, sulkapalloilija Ville Lång, somehahmo Jekku Berglund, juontaja Kimmo Vehviläinen, myynti- ja pukeutumisvalmentaja Juhana Helmenkalastaja, mentalisti Noora Karma, laulaja ja jooganopettaja Mariko Pajalahti, kauppias Sampo Kaulanen sekä malli Sara Chafak. Voittaja saa 30 000 €.


title: Luettelo televisiosarjan Salatut elämät poistuneista henkilöistä

text: Nuutti Seppä (es. Julian Riikonen, 2017) oli yläkouluikäinen poika, jonka Nella Tamminen näki raitiovaunussa keväällä 2017. He hymyilivät toisilleen ja Nuutin lähdettyä ratikan kyydistä Nuuttiin jo ihastunut Nella yritti ottaa pojasta kuvan löytääkseen tämän uudelleen. Epätoivoisesti Nuuttia etsinyt Nella meinasi jo luovuttaa, kunnes kesäkuussa 2017 Nuutti siirtyi Nellan, Violan ja Benjaminin luokalle ja jatkoi myöhemmin opiskelua samaisessa lukiossa näiden kanssa. Vuoden 2017 syksyllä Nella ja Nuutti suutelivat ja alkoivat seurustelemaan, mutta erosivat miltei heti Nellan isän ja Nuutin vanhempien kielteisestä suhtautumisesta heidän seurustelemistaan kohtaan. Viola Helenius yritti vaikeuttaa Nuutin ja Nellan välejä kostoksi Nellalle siitä, että tämä oli aiemmin ihastunut Severiin. Nellan ja Nuutin eron jälkeen Nuuttia nähtiin sarjassa yhä vähemmän, kunnes hän katosi nuorten kuvioista kokonaan.


title: Pertsa ja Kilu

text: Neljäs tarina kertoo Suomessa poliisia pakoilevasta, hieman suomeakin puhuvasta, jalokivivaras Miljoona-Blinkistä. Tarina on ainoa värillisenä kuvattu. Sen alussa Pertsan kotona on uusi alle kouluikäinen poika Antti (Janne Auvinen). ”Tule syömään heti!” on edelleen kotoa kaikuva äidin ääni kotikujilla. Kilu lukee koulussa saksaa, joka oli pääasiallinen vieras kieli tuolloin.


title: Paul Newman

text: Newman oli ollut vuosien 1969 ja 1970 tuottoisin elokuvanäyttelijä, minkä ansiosta hän pystyi kokeilemaan 1970-luvulla myös erilaisempia elokuvia. Näihin kuuluvat "WUSA" (1970), "Ei tuumaakaan" (1971), "Lännen kovanaamat" (1972) ja "Roy Bean – piru mieheksi" (1972), jotka tuotti Newmanin, Barbra Streisandin ja Sidney Poitier’n perustama First Artists. 1970-luvulla ilmestyivät myös kaksi Newmanin taloudellisesti menestyneimmistä elokuvista, "Puhallus" (1973) ja "Liekehtivä torni" (1974). Newmanin seuraavia elokuvia olivat kulttiklassikko "Lämäri" (1976) ja Robert Altmanin ohjaamat "Buffalo Bill ja intiaanit" (1976) ja postapokalyptinen "Kvintetti" (1979).


title: Mark Robson

text: Paul Newman ja Ina Balin olivat pääosassa vuonna 1960 valmistuneessa "Rahalla ei rakkautta" -draamassa. Newman näytteli myös "Takaa-ajettuna" elokuvassa vuonna 1963. "Kuoleman juna" (1965) pääosassaan Frank Sinatra sai Oscar-ehdokkuuden parhaasta efektisuunnittelusta. "Nukkelaakso" on vähän arvostettu hittielokuva vuodelta 1967, joka tuotti maailmanlaajuisesti peräti 50 miljoonaa dollaria. Elokuva sai myös yhden Oscar-ehdokkuuden.


title: Paul Newman

text: Paul Leonard Newman (26. tammikuuta 1925 Shaker Heights, Ohio, Yhdysvallat – 26. syyskuuta 2008 Westport, Connecticut, Yhdysvallat) oli yhdysvaltalainen Oscar-palkittu näyttelijä, elokuvaohjaaja, yrittäjä ja kilpa-autoilija. Newman teki yli 50 vuotta kestäneen elokuvauran ja esitti erityisesti hahmoja, joissa yhdistyi tietynlainen ylpeys ja haavoittuvaisuus. Hänen tunnetuimpia hahmojaan on biljardihai Fast Eddie, jota hän esitti elokuvissa "Suurkaupungin hait" ja "Suuret setelit". Hän voitti urallaan muun muassa Oscarin, kaksi Golden Globea ja Emmyn.


title: Paul Newman

text: Newman palasi 1959 Broadwaylle Williamsin näytelmään "Nuoruuden suloinen lintu" ja jätti teatterilavat tuon jälkeen 33 vuodeksi. Newman esiintyi 1960 Israelin syntyä käsitelleessä "Exoduksessa". Robert Rossenin ohjaamasta "Suurkaupungin hait" -elokuvasta (1961) tuli Newmanin uran käännekohta, sillä biljardihai Fast Eddien rooli määritti hänen elokuvapersoonansa. Newman esittikin usein hahmoja, jotka olivat haavoittuvaisia mutta kuitenkin ylpeitä. Newman voitti elokuvasta Bafta-palkinnon ja oli jälleen Oscar-ehdokkaana.


title: Paul Newman

text: Newman piti lyhyen tauon elokuvista, kun hänen poikansa Scott oli kuollut 1978 huumeiden yliannostukseen. Hän palasi elokuviin 1980-luvun alussa muutamissa tarkkaan valituissa projekteissa. Vuonna 1981 valmistuivat "Poliisipiiri Fort Apache", jossa Newman esitti kovaotteista poliisia, ja "Ei rikosmielessä", josta hän sai jälleen Oscar-ehdokkuuden. Sidney Lumetin "Ratkaisun hetkessä" Newman esitti alkoholisoitunutta lakimiestä ja sai siitä myös Oscar-ehdokkuuden. Newman palkittiin 1986 kunnia-Oscarilla ”ihailtavista roolisuorituksistaan”. Samana vuonna hän palasi yhteen tunnetuimmista rooleistaan, kun hän esitti "Suurkaupungin haista" tunnettua Fast Eddietä "Suurissa seteleissä". Newmanille rooli toi ensimmäisen Oscar-voiton ja jo kuudennen ehdokkuuden parhaasta miespääosasta. Hänen seuraavia elokuviaan olivat sotadraama "Salaisuuksien varjossa", "Blaze" ja "Herra ja rouva Bridge".


title: Paul Newman

text: Ohjaaja Robert Benton houkutteli Newmanin esittämään ikääntyvää ja kyynistä etsivää elokuvaan "Twilight". Elokuvaa seurasi jälleen aktiivisempi kausi, ja Newman näytteli romanttisessa draamassa "Viesti mereltä" ja rikoskomediassa "Kavala keikka". Newman palasi isompiin rooleihin Sam Mendesin mafiaelokuvassa "Matkalla Perditioniin" (2002), jossa hän oli epätyypillisesti raaka mafiajohtaja. Hän sai roolistaan uransa ensimmäisen parhaan miessivuosan Oscar-ehdokkuuden.


title: Paul Newman

text: "Suurkaupungin haiden" jälkeen Newman näytteli elokuvassa "Hud – Lännen kapinallinen", josta hän sai jo kolmannen Oscar-ehdokkuutensa. Alfred Hitchcockin ohjaama "Revitty esirippu" valmistui 1966. Vuosikymmenen loppupuolella Newmanin rooleihin kuului muutamia hänen tunnetuimmista hahmoistaan. Hän esitti etsivä Lew Harperia elokuvassa "Lew Harper – yksityisetsivä", vankia "Lannistumattomassa Lukessa", josta hän oli Oscar-ehdokkaana, ja Butch Cassidyä lännenelokuvassa "Butch ja Kid – auringonlaskun ratsastajat", jossa hän näytteli yhdessä ystävänsä Robert Redfordin kanssa. Newman näytteli 1960-luvulla 18 elokuvassa ja teki ohjausdebyyttinsä "Rachel, Rachel – haluan rakastaa" (1968). Hänet palkittiin siitä parhaan ohjauksen Golden Globella. Samana vuonna Newman valittiin "Kilparatojen voittajan" pääosaan. Hän joutui harjoittelemaan roolia varten kilpa-ajoa, josta lopulta kehittyi Newmanin henkilökohtainen intohimo.


title: Paul Newman

text: Newman piti taukoa näyttelemisestä 1990-luvun alussa, mutta palasi kahteen rooliin vuonna 1994. Hän esiintyi Coenin veljesten Hollywood-satiirissa "Valtapeli" ja elokuvassa "Kukaan ei ole täydellinen". Jälkimmäisessä hän esitti pikkukaupungin remonttimiestä, joka saa uuden mahdollisuuden parantaa suhdettaan poikaansa. Newman sai roolista seitsemännen Oscar-ehdokkuutensa. Newman jätti taas elokuvaroolit hetkeksi, mutta toimi kuitenkin muutamien dokumenttien kertojana.


title: Paul Newman

text: Warner Bros. palkkasi 1954 Newmanin esiintymään elokuvassa "Hopeamalja". Elokuva sai todella huonot arviot kriitikoilta, ja Newman myöhemmin julkaisi itse lehtimainoksen, jossa kehotti katsojia olemaan katsomatta elokuvaa televisiosta. Hollywoodista Newman palasi 1955 Broadwaylle ja esiintyi näytelmässä "The Desperate Hours". Lisäksi hän teki muutamia televisiotöitä.


title: Paul Newman

text: Newman korvasi vuonna 1955 kuolleen James Deanin nyrkkeilijä Rocky Grazianosta kertovassa elokuvassa "Kadun kuningas". Hän sai elokuvasta hyvät arviot ja pystyi saamaan sijan Hollywoodista. Vuonna 1958 ilmestyi kolme elokuvaa, joiden ansiosta Newman nousi tähdeksi. "Hehkuvasta kesästä" hän sai parhaan näyttelijän palkinnon Cannesin elokuvajuhlilla, elokuvassa "Billy the Kid – henkipatto" hän esitti Billy the Kidiä ja Tennessee Williamsin näytelmään perustuneesta elokuvasta "Kissa kuumalla katolla" hän sai Oscar-ehdokkuuden parhaasta miespääosasta. Elokuva vankisti myös Newmanin aseman naiskatsojien suosikkina.


title: Malmedyn verilöyly

text:
Myös Yhdysvaltain senaatti huolestui aiheen saamasta julkisuudesta. Sen asevoimien komitea nimitti kolmimiehisen alakomitean johtajanaan Connecticutin senaattori Raymond E. Baldwin. Se perustettiin 29. maaliskuuta 1949, jolloin kylmä sota ja Berliinin saarto olivat jo käynnissä. Alakomitea tutki oikeudenkäyntiä useiden kuukausien ajan ja haastatteli yhteensä 108 todistajaa, mukaan lukien syytettyjä, muita vangittuina olleita saksalaisia, heidän asianajajiaan, kuulusteluryhmän jäseniä, sotaoikeuden jäseniä, sotaoikeutta valvoneita henkilöitä, dokumentteja tutkineen valvontaryhmän jäseniä, vankilan pappeja ja muita mukana olleita tahoja. Alakomitea kävi läpi sotaoikeuden ja uudelleenkäsittelylautakunnan asiakirjat, tuomittujen lähettämät todistuskirjeet sekä tutustui tapahtumapaikkoihin.
Joseph McCarthyn kolme ensimmäistä vuotta senaatissa olivat kuluneet ilman merkittäviä aikaansaannoksia. Aavistaessaan poliittisen uransa hiipuvan hän hankki Baldwinilta oikeuden osallistua alakomitean kuulusteluihin, joissa esiintyi tavalla, joka opittiin tuntemaan myöhemmin ”mccarthyismina”. Malmedyn verilöyly sopi hänen poliittisiin tavoitteisiinsa, sillä McCarthyn osavaltiossa Wisconsinissa asui paljon saksalaissukuisia äänestäjiä.


title: Millî İstihbarat Teşkilatı

text: Tiedustelupalvelun tarve juontaa ottomaaniajan lopulle, ja vuonna 1913 perustettiin Erikoispalvelu Teskilat-i Mahsusa, joka toimi ensimmäisen maailmanodan aikana sekä sotilaallisissa että puolisotilaallisissa tehtävissä. Organisaatio lakkautettiin 1918. Eri vaiheiden jälkeen Mustafa Kemal Atatürk määräsi perustettavaksi nykyaikaisen tiedusteluorganisaation nimellä Kansallisen turvallisuuspalvelun direktoraatti (MEH/MAH), joka syntyi 1926 ja aloitti virallisesti toimintansa tammikuussa 1927. Sen johtoon tuli Sükrü Ali Ogel. MAH toimi eri muodoissa vuoteen 1965, jolloin se nimettiin Valtion turvallisuuspalveluksi (Millî İstihbarat Teşkilatı, MİT), ja se määrättiin pääministerin alaiseksi, kun MAH oli ollut sisäministeriön alainen.


title: Malmin Ponnistajat

text: Voimistelu- ja urheiluseura Ponnistajat perustettiin Pukinmäessä 27. toukokuuta 1924. Perustamispaikkana toimi A. Joutsimäen huvila, samalla suunnalla missä nykyinen Asteritie ulottuu lähelle junarataa. Ensimmäinen puheenjohtaja oli Yrjö Vehmersalo. Heti perustamisen yhteydessä seuraan liittyi kahdeksantoista henkilöä, ja vuoden loppuun mennessä jäsenistö oli kasvanut 29:ään. Ponnistajien perustaminen oli seurausta vuoden 1924 Pariisin olympialaisten aiheuttamasta urheilukuumeesta nuorison keskuudessa.


title: Niilo A. Mannio

text: Mannio valittiin 1922 vastaperustetun virkamies- ja toimihenkilöjärjestöjen keskusjärjestön Henkisen Työn Yhtymän puheenjohtajaksi. Hän oli mukana luomassa suomalaiseen työmarkkinajärjestelmään kuuluvia kolmikantaneuvotteluja joissa valtiovalta on mukana sovittelemassa työntekijöiden ja työnantajien neuvotteluja ja tukee niitä lainsäädännöllisillä ja sosiaalipoliittisilla uudistuksilla.


title: Liikenneturvallisuus Suomessa

text: Vuotta 1929 voidaan pitää organisoidun liikenneturvallisuustyön syntymävuotena Suomessa. Maaseudun Autoliiton (MAL) aloitteesta perustettiin Liikennekulttuurikomitea, joka aloitti toimintansa 26. syyskuuta 1929. Komiteassa olivat edustettuina MAL:n lisäksi muiden muassa Suomen Automobiiliklubi, Yleinen Autoliitto, Kouluhallitus, Kulkulaitosten ja yleisten töiden ministeriö ja Maalaiskuntien Liitto. Ensimmäisenä toimintavuotenaan komitea keskittyi pääasiassa luomaan liikenneturvallisuustyölle suuntaviivoja ulkomailta hankittujen mallien avulla. Liikennekulttuurikomitean puheenjohtajana oli koko sen toiminta-ajan päätoimittaja L. M. Viherjuuri. Komitea pyrki muun muassa kiinnittämään viranomaisten huomiota erilaisiin liikenneturvallisuuden kannalta tärkeisiin epäkohtiin. Liikennekulttuurikomitean työtä haittasi koko sen historian ajan käytettävissä olleiden varojen puute.


title: Feeniläisveljeskunta

text: Feeniläisveljeskunnan perusti New Yorkissa vuonna 1858 John O’Mahony, entinen Nuori Irlanti -liikkeen kannattaja, joka oli vuoden 1848 epäonnistuneen kapinan jälkeen joutunut pakenemaan Irlannista Ranskaan ja tutustunut Pariisissa saman kohtalon kokeneeseen James Stephensiin. O’Mahony muutti vuonna 1854 Yhdysvaltoihin ja ryhtyi organisoimaan siellä irlantilaisemigranttien salaista toimintaa. Hänen ensimmäinen salaseurahankkeensa, Emmetin muistomerkkiyhdistys (EMA) ei johtanut tuloksiin. Kun Irlantiin palannut Stephens vuonna 1857 pyysi häntä keräämään Yhdysvalloista rahaa muistomerkkiin Philip Gray -nimiselle kuolleelle kapinalliselle, O’Mahony tarjoutui rahoittamaan ja aseistamaan salaista kumousjärjestöä, jos Stephens perustaisi Irlantiin sellaisen. Yhteisymmärrys syntyi,ja Stephens perusti Dublinissa IRB:n ja O’Mahony samanaikaisesti New Yorkissa oman järjestönsä. Vuoden 1859 alussa O’Mahony otti käyttöön nimen feeniläisveljeskunta. Nimessä esiintynyt sana "fenian" viittasi pakana-aikaiseen myyttiseen irlantilaiseen soturijoukkoon, joka tunnettiin nimellä "fianna" ja jota oli legendan mukaan johtanut kuuluisa Finn mac Cumhaill.